10». 


DE  N0S0GRAPHIA  FEBRIUM; 

DISSERTATIO  ANALYTICA, 

Quam  ,  pro  D odoratus  Medicinos  gradu  adipiscendo  ,  in 
celeberrima  Schola  medica  Parisind ,  die  18  mensis  Mes¬ 
si  dor  i  ,  anno  Peipubliccz  duodecimo  ,  tueri  et  elucidare 
conabitur 


N.°256. 


P.-M.  CHRETIEN,  Parlsinus  ,  M.  D. 


Opinionum  commenta  delet  dies ,  naturae  verd 
judicia  confirmat. 

Cicero,  de  Natura  Veorum. 


PARISIIS, 

EX  TYPIS  DIDOT  JUNIORIS, 

Typographi  Scholae  Medicae  Parisicnsis. 

ANNO  X  I  Ir  (  1804.  ) 


DOCTOR  PRISES, 
D.  H  ALL^. 


DOCTORES  DISPUTATURI, 

DD.  DESGENETTES. 
DUM^RIL. 

DE  JUS  SI  EU. 
BAUDELOCQUE. 
BOURDIER. 


Decimo  nono  frimam  mensis  die  ,  anno  7,  Gymnasii  Professores  opiniones 
in  dissertationibus  Gymnasio  exhibitis  emissas,  auctoribus  proprias  habendas 
esse,  et  illas  a  se  nec  approbari  nec  improbari  statuerunt.’ 


PHILIPPO  PINEL, 

IN  SCHOLA  PARISINA  PROFESSORI  MEDICO  ,  etc. 

e 

YOYET,  DICAT  AC  CONSECRAT, 


P.  M.  CHRETIEN. 


DISSERTATIO  ANALYTICA, 

3) E  NOSOGRAPHIA  FEBRIUM. 


.t  EBR  es,  morborum  frequentissimi ,  omni  aevo,  ubique  terrarum 
observatae,  distinctae  a  phlegmasiis  affectione  generali  absque  laesione 
organica,  cum  excessu  vel  defectu,  vel  ataxia  virium,  aperto  vel 
insidioso  cursu,  eoque  continuo  vel  periodico,  regulari  vel  inordi¬ 
nato,  simplices  vel  compositae,  sporadice  ,  endemice,  epidemice, 
grassantur. 

Aliae  alias  afficiunt  partes  inde  earum  nomina  nova. 

Omnes  circulationi ,  respirationi ,  digestioni  nocent,  somnum  lae¬ 
dunt  ,  secretiones  excretionesque  praepediunt  ,  augent  vel  mi¬ 
nuant  ,  perturbant  vel  suspendunt  sensuum  energiam ,  motum 
muscularem  religant.  Sex  ordinibus  circumscribuntur  qui  sua  utique 
genera,  suas  species  habent,  classimque  absolvunt. 

In  iis  inquirendis  valet  potissimum  methodus  analytica  qua  scilicet 
a  simplicioribus  ad  composita,  a  peculiaribus  ad  generaliora  assur¬ 
gitur;  qua  rejectis  quibuslibet  accessoriis  varietatum  aut  complica¬ 
tionum,  assumuntur  ea  quae  sunt  essentialia ,  perpetub  ac  uniformiter 
observata. 

Absint  ergo* inanes  ac  superfluae  disputationes  de  causis  ignotis 
ac  proximis  morborum  ,  de  mechanismo  interiori  functionum  or¬ 
ganicarum  ,  de  actione  reciproca  fluidorum  ac  solidorum. 

Non  repetantur  primariae  distinctiones  febrium  a  typo ,  a  tempes¬ 
tatibus  anni  ,  ab  exanthematibus  ,  exulent  eae  quae  petuntur  ab 
humoribus  et  absonae  plerumque  earum  denominationes. 

Absit  etiam  consideratio  simultanea  febrium  et  phlegmasiarum. 


(O 

Quae  omnes  theorias  falsas  inducunt,  multiplicant  morbos,  obscu¬ 
rant  scientiam  et  ab  analysis  ac  naturae  scopo  deflectunt. 

Valeat  ea  sola  coordinatio  febrium  quae  fundatur  in  observationum 
expositione  ,  collectione  ,  collatione  ,  abstractione  ,  ex  quibus  speciei 
tum  simplicis  tum  compositae,  generis,  ordinis,  classis  idea  coalescat 
et  enascatur. 

Atqui  talis  est  celebratissima  in  Scholis  nostris  professoris  Pinei 
distributio  methodica  febrium  in  sex  ordines , quibus  assignat  nomina, 
quae,  quantum  licet  in  affectione  generali ,  partes  tamen  peculiarius 
affectas  ostendunt.  Quod  probandum  incumbit. 

Ordo  i.us  Angiotenicarum  febrium. 

C  Affectio  peculiaris  systematis  vasculosi  sanguinei.  ) 

In  iis  est  oppressio  virium. 

Propositio .  Datur  febris  angiotenica  continua  cujus  species  duaev 
Observatio  /.  Abderae  Periclem  morbus  corripuit  acutus ,  conti¬ 
nuus  cum  dolore  ,  etc.  C  Hippoc ,,  Epid.,  lib.  3,  sect.  3  ,  cegr.  6.  ) 
Obs .  ii.  Hadrianus  circa  solstitium  hyemale  ex  levi  peregrinatione 
cum  in  exiguam  lassitudinem  incidisset ,  ephemera  febre  correptus 
est.  Sudor  levis  inde  emanavit,  suavis  calor  in  toto  corpore  sentie¬ 
batur.  Post  viginti  quatuor  horas  a  febre  liberatus  deinde  valuit. 
(  Forestus  ,  obs .  i  >  lib .  i  ,  de  Febrib.  ) 

Obs.  m.  Degebat  hic  juvenis  litterarum  studiosus,  £4  annorum, 
sanguineus,  succi  plenus  ,  vultu  floridus,  qui  haemorrhagiis  narium 
antehac  obnoxius  et  postea  venae  sectioni  assuetus ,  utramque  ver5 
evacuationem  ab  anno  non  erat  expertus.  Hic  verno  tempore  in 
palestra  gladiatoria  vehementer  incaluerat  et  poste&  in  cellam  con¬ 
cesserat  vinum  potaturus.  Postridie  lassitudinem  sensit  in  corpore 
toto  quam  excepit  extremorum  levior  refrigeratio  r  aestus  vero  inten- 


sus,  pulsus  ce7er,  praecordiorum  anxietas,  angustia  spirandi  et  pec¬ 
toris  oppressio. 

3.°  die.  Temporum  arteriae  valide  pulsarunt,  caput  intumuit ,  do¬ 
lii  it  ,  oculi  protuberarunt ,  nox  insomnis  fuit,  delirare  caepit.  Huic 
vena  secta , jronti  imposita  epithemata  ,  potus  nitrosi ,  refrigerantes 
praescripti .  Sensim  conquieverunt  symptomata. 

7°.  die.  Sudor  largus  prodiit  aegerque  postea  ad  sanitatem  rediit. 
(  11 ofj, mannus  Fred.  de  Acuta  febre  sanguinea .  ) 

Obs.  iv.  Puella  no  annorum  quae  catameniorum  suppressione  'a 
quinque  mensibus  laborabat,  ex  cursu  incaluit  et  subito  refrixit» 
Corripuit  eam  horripilatio  ,  exinde  calor  intensus  ,  facies  ei  co¬ 
lorata. 

n.°  die.  Coloratior  erat  facies,  aderat  oppressio  thoracis,  fau¬ 
cium  dolor  deglutitioque  impedita  anginam  minitabantur. 

Saphence  sectione  remissa  omnia . 

4.0  die.  Sudavit  multum,  sanata  est.  (  Ex  privatis  clinicis.) 

Hisce  historiis  describuntur  febres  duae,  ephemera  et  synodius. 


primA  species. 

Ephemera  sic  dicitur  quia  intra  nyctemeron  vulgo  terminatur. 
Tertiam  diem  non  excurrit.  Solvitur  sudore. 


SECUNDA  SPECIES 

\ 


Synochus  dicitur  ephemera  ultra  tres  dies  protracta.  Terminatur 
sudore,  prseeunte  hemcriagia  narium,  uteri,  4.0,  7.0,  14. 0  die. 

Hujus  dispositiones  et  causae  eaedem  ac  ephemerae  sed  graviores  , 
symptomata  eadem  sed  intensiora,  eorum  decursus  productior. 
Igitur  ,  utriusque  caracteres  ,  semotis  varietatibus  ,  delineare 


juvat. 

P rccdispositiones  :  constitutio  succi  plena  ,  sanguinea  ,  pletho- 
rica ,  juvenilis  aetas ,  hyems  sicca,  ver  primum,  loca  borealia,  edi¬ 
tiora  ;  post  vitam  exercitatam  otium  cum  diaeta  alkoolisata  ,  gravi- 

ditas,  menstruatio  vel  prima  vel  impedita,  evacuationes  sanguineas 
consuetae  suppressae. 

Haec  ubique  omni  aevo  nota,  sensibus  obvia,  suo  multiformi  con¬ 
cursu  disponunt  ad  febres  praedictas,  eas  praesagiunt,  iisque  jam 
ortis  varios  intensitatis  gradus  conferunt. 

Causce  occasionales  :  perfrigeratio  calefacto  corpore  ,  insolatio  , 
labor  intensus  corporis  animique,  repentinae  aeris  mutationes,  potatio 
alkoolisatorum  ,  medicamenta  acria,  aestus  irarum,  dolor  a  vulnere, 
fractura,  luxatione. 

Symptomata :  plerumque  corripit  utraque  absque  prodromis,  hor¬ 
ripilatione  ,  mox  adest  calor  halituosus,  coloratur  facies,  pulsus  evol¬ 
vitur  ac  increbrescit.  Decurrit  morbus  uno  tenore  ,  fere  nullus 
occurrit  paroxysmus ,  solutio  fit  4.0,  7.0,  14.0  die  sudore  largo,  co¬ 
pioso,  universali  ,  praeeunte  haemorrhagia  narium  ,  uteri ,  etc. 

Varietates  :  has  autem  febres  praeeunt  quandoque  dolor  capitis 
vagus;  vertigo,  tinnitus  aurium  ,  visus  hebetudo  autscintillatio,  som¬ 
nus  exagitatus  aut  comatosus  ,  caloris  raptus  ad  caput,  difficultas 
motuum,  lassitudines  spontaneas,  stupor,  anxietas  praecordiorum  , 
propensio  ad  sudores.  Haec  autem  omnia  distributim  vel  conjuncthn 
sumpta  considerari  debent  ut  varietates  ac  abstrahi  non  secus  ac 
simplicitas  vel  combinatio  cansarum  ,  modus  solutionis,  ducationis 
tempus,  symptomata  gastrica  intercurrentia,  aut  signa  ex  urinis, 
haemorrhagiae  ,  insomnium  ,  cephalalgia,  delirium,  raptus  ad  caput 
vel  ad  thoracem. 

Caracteres  communes  specierum  constituunt  genus. 

Genus . 

Ergo  constat  genus  dispositione  peculiari  causisque  excitantibus 
supra  memoratis  ,  calore  halituoso  ,  solutione  sudoribus,  paroxysmo 
fere  nullo,  haud  interrupto  tenore. 

Caracter  ordinis  idem  est  cum  genus  unicum  sit. 

Ordo . 

Ergo  iste  ordo  continet  febres  continuas  quae  corripiunt  juvenes, 
sanguineos  ,  exercitatos  ,  haemorrhagiis  assuetos ;  producuntur  age» 
nere  quolibet  excitantium  physico  aut  morali ;  notantur  turgenti  co- 
lorataque  facie,  exhalatione  cutis  continua,  pulsus  evolutione,  pa- 
roxismo  fere  nullo  ;  solvuntur  sudore  largo,  universali ;  haemorrhagia 
narium  ,  uteri,  etc.  praeeunte ,  versus  i.ura,  s.um,  3.lim  septenna- 
rium. 

Corollarium.  Ergd  si  attendatur  ad  prodroma ,  dispositiones ,  causas , 
seriemque  symptomatum  ,  liquet  praeter  distensionem  aut  plenitu¬ 
dinis  aut  copiae  super  affluentis  sanguinis  adesse  excitationem  viribus 
tonicis  systematis  vasculosi  primitus  inductam.  Ergo  causa  hujus  fe¬ 
bris  proxima  videtur  esse  nimia  excitatio  vasorum  sanguiferorum. 
Inde  nomen,  angiotenicae  febris. 

Ergo  datur  febris  angiotenica.  Aliunde  unicum  genus,  duplex 
species. 

Ergb  datur  febris  angiotenica  continua  duplici  specie ,  unico  genere, 
constans. 

His  probatis  ,  ad  prognoslm  deveniamus  ,  dein  ad  curandi  me¬ 
thodum. 

Prognosis.  Causae  leves  ,  symptomata  mitia  ,  corpus  antea  sanum  , 
optatam  solutionem  praesaguint.  Contraria  autem  periculum  indu¬ 
cunt.  Interdumadeo  gravia  sunt  symptomata  ut  metuenda  sit  inflam¬ 
matio  visceris  cujusdam ,  seu  thoracis  seu  capitis.  Nisus  aut  raptus  ad 
caput  notatur  obscuratione  visus  ,  scintillatione  oculorum  ,  pulsu 
duro,  pleno,  pervigiliis,  somniis  territantibus,  anxietatibus  ,  verti¬ 
ginibus  ,  vultus  turgentia,  statu  quodam  erysipelaceo  phrenitidem 
minitante. 

Si  molimen  fiat  versus  thoracem  ,  sensus  in  eo  subest  ardoris,  anxia 
fit  respiratio ,  superveniunt  suffocatio  ,  dolores  erratici,  sudores ,  urget 
anginse  periculum  aut  peripneumonioe* 

Atvero  nihil  est  formidandum  quoties  naturae  conatuum  non  per- 
turbatur  harmonia  regularisque  concentus  ,  fitque  optata  solutio 
sudoribus,  ut  diximus,  praeeunte  quandoque  hemorragia  narium, 
uteri ,  etc. 

Curatio .  Experientia  constat  febres  angiotenicas  penes  esse  domi¬ 
nium  medicinae  expectantis  easque  solvi  naturae  beneficio.  Itaque  si 
moderatus  sit  morbus,  recurrendum  est  duntaxat  ad  potus  dilu¬ 
entes  ,  acidulatos  ,  nitrosos.  Si  saeviant  symptomata  ,  semel  aut 
iterum  sanguis  mittendus,  epithemata,  emulsa  ,  cfysmata,  pediluvia 
usurpanda,  cucurbitulae  etiam  adbibenda}  pro  re  nata. 

Diaeta  consimilis  esse  debet,  tenuis  ex  cremoribus  orizae ,  avenae, 
hordei,  fructibus  horaeis.  Potus  calidi,  largi,  alkoolisati ,  tincturae, 
essentiae,  varietas  et  multitudo  remediorum  ,  regimen  aestuosum  ra¬ 
tione  lecti  et  conclavis  summopere  vitanda  ;  vitandi  etiam  sedulo 
omnes  animi  affectus,  ira  praeprimis  ac  terror. 

QucBstio.  An  angiotenica  febris  remittens  ? 

An  intermittens  ? 

An  epidemica  diathesis  angiotenica  ? 

An  et  quaenam  angiotenicae  febris  complicationes  ? 

Ordo  ir.  Meni  ngogas  tricarum  febriam. 

£  Specialis  irritatio  'ventriculi  ,  duodeni  vicini  orum  que,  ) 

In  iis  est  fractura  virium. 

Propositio .  Dantur  febres  meningogastricae  continuae,  remittentes, 
intermittentes, 

i.°  Datur  febris  meningogastrica  continua  quae  dividitur  in  tres 
species:  congestionem  gastricam  ,  febrem  gastricam  continuam, 
ct  synocam  gastricam. 


Congestio  gastrica . 

Occurrunt  in  praxi  congestiones  gastricae  cum  vel  absque  pyrexia 
quae  praecedunt  aut  concomitantur  febres  meningogastricas  imb  et 
alios  morbos  aut  per  eorum  decursum  intercurrunt,  interdum  sim¬ 
plices  ac  solitariae  incedunt, 

Distinguntur  autem  in  tres  varietates ,  onerationem  ventriculi , 
onerationem  intestinorum  ,  choleram  morbum.  Quae  clarius  ut 
pateant,  singulari  illustremus  exemplo, 

\.a  Varietas .  Oneratio  ventriculi. 

Obs.  Puella  undecim  annorum  cum  toto  mane  pedibus  aqua  im¬ 
mersis  laborasset ,  exacto  prandio,  evomuit  ingesta  ,  incaluit ,  sudavit 
nocte  tota. 

2°  die.  Oris  amaritudo ,  lingua  mucosa  notabantur,  post  meridiem 
horrores  erraticos  calor  sequebatur. 

3.°  Dolor  levis  epigastricus ,  horrores  vagi  intermixti  calore  per 
diem. 

4°.  Ab  emesi  vomitus  porracei. 

5.°  Remissa  omnia.  A  febre  liberata ,  revaluit.  (  Ex  Clin.  priv*  ) 

2,a  Varietas .  Oneratio  intestinorum. 

Obs.  G.  R.  viginti  annos  habens,  studiosus  et  aegrotantium  curationi 
incumbens  impensissime,  cum  ab  iis  visendis  quodam  die  redux  co¬ 
piosissime  manducasset  derepente  correptus  est  lassitudinibus  spon¬ 
taneis  ,  doloribus  artuum  praeprimis  articulorum  et  lumborum ,  pulsus 
erat  febrilis  ,  calor  increscebat  ,  accesserunt  dolores  abdominis  , 
diari  haea. 

Vespere  exacerbata  omnia.  Insuper  cephalalgia  ,  amarities  oris  3 
dolor  epigastricus ,  nox  insomnis  fuit. 

2.°  die.  Remissa  symptomata,  sed  sudor  copiosus,  tormina  ventris. 
Vespere  anorexia  ,  nausea,  dejectiones  alvi  frequentissimae  (paroxys¬ 
mus  )  dormiit. 


c  >o 

3.°dle.  A  tartrito  acidulo  potassae  vomitus  iterati,  aeruginosi,  por^ 
racei.  Vespere  remissa  omnia. 

4°.  A  laxante  alvus  dejecit  olidissima,  copiosissima,  exinde  debi¬ 
litatus  fuit;  vespere  autem  ex  toto  liberatus  est.  (Ex  Nosogr.  t.  i.) 

3.a  Varietas .  Cholera  morbus. 

Obs-  Mulier  65  annorum  ,  cum  quotidiana  deambulatione  defa* 
ligaretur,  nocte  quadam  torminibus  ventris  expergefacta  frequen¬ 
tissime  dejecit  ex  alvo,  evomuit  nigra,  porracea,  cum  anxietatibus 
membrorumque  jectigatione.  Quarta  pomeridiana  hora  ,  desierant 
vomitus,  anxietates,  doiorque  abdominis,  aderant  pulsus  debiles, 
pallida  facies,  nocte  dormiit. 

2.0  die.  Semel  alvus  dejecit.  Doloris  intensitas  pluries  recurrens 
borborigmis ,  eructationibus  (upeo  et  xaroi')  terminabatur. 

3.°  Sitiebat  aegra,  lingua  muco  obtegebatur,  dolor  abdominis  et 
tensio  remittebant,  pulsus  erant  debiles,  tardi.  A  laxante  alvus  de¬ 
jecit.  Somnus  rediit  et  sanitas.  (  Obs.  propria  relata  in  Medie» 
clin. ) 

Ergo  ex  his  et  aliis  Ho fj 'manni ,  Pinei ,  etc.  colligitur. 

Congestionis  ventriculi ,  symptomata  esse. 

Cephalalgiam  ,  epigastralgiam ,  anorexiam  ,  oris  amaritiem  ,  lin¬ 
guam  mucosam,  flavidam,  madidam.  Quorum  duo  quandoque  suf* 
ficiunt. 

Congestionis  intestinalis ,  signa  esse  , 

Lassitudines  spontaneas  ,  ructus,  flatus,  borborigmos,  abdominis 
tensionem  ,  dolores  vagos  articulorum  inferiorum  ,  maxime  ge¬ 
nuum. 

Cholerce  morbi  ^  signa  esse, 

Vomitus  et  dejectiones  alvi  frequentes  cum  nisu  ,  anxietate,  do¬ 
lore  tum  epigastrico  tum  abdominali ;  pulsus  parvos ,  debiles,  eoncen- 
tralos,  citam  demum  prostrationem  ab  evacuationibus  colliquativis. 

Haec  autem  omnia  constituunt  primam  meningogastricae  continuae 
speciem  quae  latiori  sensu  dicitur  congestio  gastrica. 

Cujus  dispositiones  sunt  :  mansio  in  nosocomiis,  carceribns ,  na- 

vibus  ,  vita  otiosa,  victus  insalubris  ,  sensili  tas  moralis,  debilitatis 
status.  Nulli  aetati,  constitutioni  parcit.  Infestat  omni  tempore,  etc. 

Causce  occasionales  :  impressio  continua  aeris  calidi ,  nimiae  co¬ 
mestiones  ,  potationes,  exercitationes , studia  intensa,  animi  pathemata 
tristia ,  irae  impetus. 

Ergo  datur  i.a  species.  Congestio  gastrica, 

SECUNDA  SPECIE  So 
Febris  meningo  gastrica  continua  simplex . 

Obs.  /.  Mulier  35  annorum  prodroma  hujus  morbi  jam  experta, 
iraque  concitata  corripitur  rigore  dorsi  cum  tremore,  sequitur  calor 
intensus,  dein  cephalalgia  frontalis,  symptomataque  gastrica. 

3.°  die.  Biliosa  fluxerunt  ex  alvo. 

y.°  die.  Ex  toto  liberata  fuit  d  febre. 

Exacerbatio  notabatur  diebus  singulis.  (  Ex  Priv.  clin.  ) 

Obs.  ii.  Mulier  60  annorum  incertae  jam  valetudinis,  a  pluribus 
diebus  perpessa  anorexiam,  cephalalgiam,  dolores  vagos  artuum, 
calefacto  corpore  cum  potasset  aquam  frigidam  corripitur  rigore 
intenso  dorsi  cum  tremore  per  sesqui  horam  ;  sequitur  calor  acer  , 
adsunt  et epigastralgia,  cephalalgia,  polydipsia,  colorata  valde  facies, 
pulsus  evolutus. 

2..°  die.  Paroxysmus  mane  et  vespere.  Indumentum  linguae  flavi¬ 
dum  ,  siccum. 

3.°  Anxietas  epigastrica  ,  stricta  alvus.  Ab  emesi  vomitus  ,  alvi 
dejectiones. 

5.°  Et  seqq.  Paroxismi  iidem  et  alvus  stricta. 

i5.°  Solutio  morbi  dejectionibus  alvinis.  (  Ex  Priv.  clin. ) 

Ex  iis  et  aliis  Foresti ,  lib.  2  ,  Nosogr. ,  t.  i ,  et  Medie,  clin.  desu¬ 
muntur  caracteres  mening.  continuae  simplicis,  assumendo  videlicet 
ea  quae  in  omnibus  communia  deprehenduntur. 

Dispositiones ,  causce  :  Eaedem  ac  praecedentis. 

Imo  congestio  ipsa  gastrica  tum  ventriculi  tum  intestinorum,  pe- 

culiarius  ac  proximius  ad  continuam  gastricam  disponit,  vique  pro¬ 
pria  ac  intensitate  in  eam  convertitur  absque  causa  occasionali  uila. 
Uti  constat  ex  Epid.  Lausanensi  et  Techlemburgensi. 

Cholera  autem  morbus  gastricae  continuae  dispositio  non  censetur, 
cum  vomitus  et  dejectiones  onerationem  solvant  morbumque  judi¬ 
cent,  adebque  febris  quominus  evolvatur  impediant. 

Symptomata  :  corripit  tremula  concussione  dorsi  quam  excipit 
calor  acer  et  mordicans;  adsunt  et  cephalalgia  frontalis,  amaritudo 
oris,  mucosa  flavidaque  lingua,  tensio  epigastrica,  unus  vel  duo 
paroxysmi  per  diem. 

Bene  curata  solvitur  i.°,  2.0,  3.°  septennario ,  vomitu  ,  dejectio¬ 
nibus  alvinis  pultaceis,  urinis  subrubris ,  sedimentosis,  sudoribus,  in¬ 
terdum  haemorrhagia  narium,  sputo  mucoso. 

Erg6  datura,3  Meningogastrica  continua  simplex* 

TERTIA  SPECIES. 


Synoca  gastrica . 


Obs.  /.  Larissae  virginem  corripuit  febris  ardens,  acuta.  Insomnis  , 
siticulosa,  lingua  fuliginosa,  arida,  urinae  tenues. 

3.°  xVlulta  fluxerunt  ab  alvo  biiiosa. 

6.°  Sanguis  ex  naribus  copiosus  et  multus  effluxit.  Horrore  correpta 
est  et  sudore  copioso  calido  perfusa  per  totum  corpus  a  febre  libe¬ 
rata  est  et  judicata.  Muliebria  tunc  primum  fluxerunt.  (  Hippoc . 
3,  Epid.  aegr.  xij.  ) 

Licet  morbus  ille  symptomata  ,  decursum ,  solutionem  febris  angio- 
tenicae  exhibeat,  stipatur  nigra  fuliginosaque  lingua,  dejectionibus 
biliosis,  ergo  adest  complicatio  utriusque  morbi. 

Obs .  11.  Foemina  honesta  aliquot  supra  triginta  annos  nata.  Cor» 
pore  robusta  ,  biliosa  et  animo  impatiens,  plus  inter  cibos  vini  quam 
cereyisise  bibens,  incidit  in  febrem  ardentem  exquisitam.  Medicus 

ordinarios  praebuit  bezoarclicam  tincturam  aliquoties  intra  aliquot 
boras.  Inde  pathematha  exacerbata  ,  anxietas  sciiicet  ,  inquietudo, 
aestus,  vigilia,  loquacitas  nimia  cum  alvi  strictura.  Accesserunt  etiam 
tormina  in  ventre  et  deglutitio  facta  admodum  difficilis. 

Die  4.0  Sanguis  quidem  ex  utero  fluxit,  symptomata  tamen  non 
remiserunt,  accessit  leve  delirium. 

Semper  autem  major  mane  quam  vespere  symptomatum  fuit  vehe¬ 
mentia. 

7.°die.  Praecedente  horrore  et  rigore  animam  agere  videbatur  sub 
mente  emola  et  respiratione  cita  ,  anhelosa.  Elapsis  tamen  horis 
aliquot,  ad  se  rediit,  corpus  sudore  diffluere  caepit  et  in  cute  prae¬ 
sertim  dorsi  apparuerunt  maculae  rubrae  quas  petechias  esse  credi¬ 
derunt. 

Circa  i4.um  diem  remiserunt  symptomata  et  ad  statum  naturalem 
visa  redire  omnia.  QHoff. ,  obs.  6,  de  Feb.  ard.) 

In  ea  observatione  notatur  major  mane  quam  vespere  symptoma¬ 
tum  vehementia  per  totum  morbi  decursum  ,  atqui  id  peculiare  me- 
ningogastricae  febri ,  caetera  propria  sunt  angiotenicae ,  ergo  datur 
complicatio  utriusque.  Similia  refert  idem  eodem  tractatu.  Similia 
Fores  tus ,  observationibus  xx  ,  xxj ,  xxij.  Similia  Pinei  >  in  Medie, 
elin. 

Ergo  constat  caracterem  febris  iis  observationibus  descriptae  coa¬ 
lescere  ex  caracteribus  gastricis  simul  ac  angiotenicis.  Videlicet, 

P rcedisposidones  et  causcv  mixtee  :  temperamentum  bilioso  san¬ 
guineum  ,  tempestas  calida,  sicca.  Exaestuatio  impensior  corporis 
animique  ,  potus  alkoolisalorum  liberalior,  aestus  irarum ,  molimen 
primae  menstruationis  ,  etc. 

Symptomata  mixta  :  calor  urens  et  halituosus;  dolor  aut  sen- 
silitas  epigastrii  ;  linguae  indumentum  mucosum  siccum  ;  vespere 
aut  mane  exacerbatio  ,  in  decursu  vel  sub  finem  haemorrhagia  na¬ 
rium  aut  uteri,  etc.  Solvitur  sudore  5,%  7.0,  14,0  die. 

Atqui  talis  est  synoca  biliosa  quam  exposuimus  ,  quam  agnoscit 
et  describit  Frid.  Hojf mannus,  quam  admittit  Pinei  et  mutato  no¬ 
mine  angiotenicam  gastricam  salutat. 

Ergo  datur  tertia  species  angiotenica  gastrica. 

Q.  An  distincta  ea  species  a  causo  veterum  ? 

Nunc  autem  abstractione  coadunantur  symptomata  tribus  specie* 
bus  communia ,  unde  exurgit  genus  meningo  gastricae  continuae. 

Genus . 


Dolor  epigastricus ,  indumentum  linguae  albidum  aut  flavidum , 
cephalalgia  frontalis,  unus  vel  duo  paroxismi  per  diem» 

2,°  Datur  febris  meningo  gastrica  remittens. 

Ohs.  Mulier  5z  annorum  corripitur  symptomatibus  gastricis  ,  inap~ 
petentia,  oris  amaritudine,  dolore  epigastrico  et  per  sex  dies  hor¬ 
roribus  tremulis  ac  irregularibus,  octo  per  et  novem  dies ,  praeter 
febrem  uno  tenore  decurrentem.  Horrores  determinate  recurrebant 
hora  meridiana. 

io.°  Symptomata  gastrica  intendebantur.  Emesis  prescripta  fuit.. 
Horror  rediit  primd  pomeridiana ,  decursus  idem  ad  usque  i5.um  eo 
i5.°  die  ad  usque  20. um  accessio  secunda  pomeridiana  recurrrebat. 

20.0  Hora  prima  rediit.  Eodem  tenore  decurrit  febris  sed  cum 
accessione  irregulari  ,  paroxismo  scilicet  a  meridie  ad  primam  po- 
meridianam  recurrente  per  tres  dies.  Ab  eo  tempore  melius  habuit. 
Remiserunt  paroxismi  ad  41. um  usque  diem.. 

42.0  Nullus  adfuit  paroxismus.  (  Ex  Priv.  clin.  ) 

Supervacaneum  foret  in  medium  proferre  plures  historias,  cumu¬ 
lantur  in  Nosogr.  phil.  et  in  Medie,  clin. 

Ergo,  ut  compertum  manet,  febris  gastrica  remittens  est  febris 
gastrica  continua  cum  accessionibus  febris  intermittentis  primo  irre¬ 
gularibus  ,  deln  utroque  caloris  et  frigoris  stadio  insignitis,  postremo 
sub  finem  morbi  in  paroxismos  abeuntibus,  id  est  absque  frigore. 

In  ea  notantur  lingua  mucosa,  sicca,  flavida,  os  amaram ,  nauseae 
ac  vomitus  protracti  interdum  per  majorem  morbi  decursum. 

Solvitur  quandoqile  versus  2.um  septennarium  sudore  copioso, ite¬ 
rato,  urinis  sedimentosis ;  sed  plerumque  durat  40  diebus. 

Dispositiones.  -/Etas  senilis  ut  plurimum  declinante  aestate,  acce¬ 
dente  autumno;  rar6  aetas  adulta,  rarissime  pueritia. 

Causce  occasionaies .  Maeror,  ira,  pavor,  potatio  frigida  corpore 
aestuante,  aer  insalubris,  paludosus  humidusque,  victus  crassior,  et 
aliae  supra  memoratae.  Ergo  datur  febris  gastrica  remittens. 

Q.  An  differat  a  remittentibus  auctorum  ? 

An  eadem  sit  individua? 

An  adsit  remittens  angiotenica  gastrica  ? 

Genus . 

t 

Symptomata  eadem  ac  febris  continuae  gastricae  cum  accessioni¬ 
bus  frigoris  et  caloris  sub  finem  morbi  in  paroxismos  abeuntibus. 

3.°  Datur  febris  intermittens  quae  alternis  diebus  invadit  et  dicitur 
tertiana  gastrica.  Nulla  febris  tam  nota  ,  tam  frequens ,  nulli  aetati 
sexui,  temperamento  parcit,  nulla  tamen  cujus  historiae  ab  aucto¬ 
ribus  adeo  neglectae  fuerint.  Unicum  sed  illud  praestantissimum 
extat  hujus  exemplum  apud  celeb.  Stalh. 

Obs.  Juvenis  notabiliter  plethoricus  annorum  22,  habitus  corporis 
cholerico  sanguinei  diaetae  haud  admodum  exactae,  satis  vorax,  neque 
minus  frequentioribus  compotationibus  addictus  ,  cum  hujusmodi 
diaetae  erroribus  per  anni  initia  crebrius  vacasset,  maio  ver6  mense, 
tempestate  pluviosa  gelidi,  tenuiori  uteretur  amictu,  saepius  quidem 
horridulo  sensu  percelli  caepit  et  sub  inde  languore  et  lassitudine 
affici ,  quod  tamen  non  aeque  cordi  habuit.  Vespere  autem  aliqua 
de  carne  fumo  indurata  intemperantius  ingerens  et  cerevisiam  lar¬ 
giter  superbibens  sentit  mox  gravitatem  et  pressionem  ventriculi 
cum  fastidio  et  nausea  ad  vomitum  tamen  non  pertingente  ,  cui 
quidem  occursurus  haustum  spiritus  vini  superbibit  et  cubitum  it. 
Dormit  minus  quiete  accedente  dolore  sensibili  capitis. 

Mane  grave  est  caput  et  lassitudo  aucta.  Surgit  de  lecto  sed  mox 
corripitur  vertiginosa  capitis  gravitate  et  nausea. 

Versus  nonam  ante  meridiem  incipit  facies  ejus  deteriori  aspectu 
Corripi ,  et  concutiunt  patientem  ,  licet  primo  admodum  leviter,  hor¬ 
rores  volatici  a  lumbis  antrorsum  versus  scrobiculum  cordis  et  sur¬ 
sum  versus  scapulas  excursantes  ,  ingravescunt  hi  horrores  magis 
magisque  ita  ut  etiam  totum  corpus  pergifrescat  et  ungues  digito¬ 
rum  quasi  compressi  eximie  subtus  pallere,  versus  ver6  radices  li¬ 
vere  incipiant.  Succedit  major  horror,  increbrescit  sub  his  nausea 
una  cum  capitis  non  modo  dolore  sed  etiam  frequenti  intercursante 
Vertigine.  Cooritur  denique  vomitus,  primo  quidem  vacuus  sed  tanto 
magis  augens  et  veluti  strangulans  patientem.  Repetitis  tamen  con¬ 
cussionibus  sequitur  copiosa  mucago.  Frigori  huic  remittenti  succedit 
immediate  quidem  totius  corporis  flaccidus  languor  cum  sub  horrore 
potius  manifestae  tensiones  spasmodicae  afflixissent.  Huic  languori  suc¬ 
cedit  mox  pulsus  increbrescens  et  celer,  facies  incipit  denuo  rubes¬ 
cere,  turgescere  ,  capitis  dolor  fit  intensior,  incalescit  totum  corpus, 
sitit,  afficitur  inquietudine.  Haec  omnia  continuant  usque  ad  septimam 
vel  octavam  vespertinam  ,  ubi  sensim  remittit  aestus  et  noctu  ad 
naturalem  vertitur  temperiem  supcrstite  solum  insigni  lassitudine. 
(E  x  collegio  casuali. ) 

Porro  eam  ftbrcm  gastricam  esse  facile  demonstratur. 

Corripit  enim  corpora  biliosa  in  aetate  consistente  pl usquam  in 
infantili  aut  senili,  regnante  aestate  nimis  fervidd  ;  praesertim  post 
defatigationem ,  epulas  ,  potationes  frigidas  sudante  corpore ,  irae 
impetum  et  alia  id  genus  de  quibus  supra. 

Invadit  accessio  de  die  cum  horrore,  solvitur  sudore,  praegresso 
tamen  calore  urente,  insignitur  symptomatibus  gastricis,  naused, 
vomitu,  cephalalgia  et  aliis. 

Ergo  in  distributione  nostri  apprime  inter  mcningogastricas  an¬ 
numeratur. 

Decursus  morbi.  Accessionum  tria  stadia  :  frigoris ,  caloris,  sudo¬ 
ris.  Recurrunt  alternis  diebus ,  vel  quotidie  ,  interdum  quoque  bis 
uno  die  vacuo,  ita  ut  alternis  diebus  sibi  respondeant;  inde  simplex 
et  duplex  tertiana.  Incipiunt  perfrigerio  extremitatum  ,  frigore  a 

lumbis  assurgente  ve!  inter  scapulas  cum  concussione  tremula  trunci 
et  membrorum  ,  pulsu  debili ,  parvo  ,  nausea,  vomitu  ,  etc.  Sequitur 
calor  acer,  siccus,  aequaliter  per  totum  diffusus  cum  siti  intensa; 
pulsus  in  pleniorem  et  fortiorem  mutatur;  rubescunt  nares,  vultus, 
demum  sudore  febris  terminatur;  evanescunt  symptomata  ut  pluri¬ 
mum  remanente  lassitudine. 

Regularis  dein  est  vel  irregularis.  Illa  typum  servat  aequalem  tam 
ratione  temporum  invasionis  quam  solutionis  ,  longitudinis  ac  bre¬ 
vitatis  paroxismi  et  suetis  incedit  symptomatibus.  In  hac  tempus 
accessionis  incertum,  paroxismus  nunc  brevior,  nunc  longior,  caetera 
inordinata. 

Nonnunquam  variam  larvam  induit  et  ophtalmiam,  cephalalgiam, 
vomitum,  choleram,  apoplexiam  ,  pleuritidem  ,  arthritidis  aut  hys¬ 
terici  morbi  insultum  ementitur.  Harum  mutationum  causae  adhuc- 
dum  ignorantur;  a  dispositione  subjecti  forsan  eae  pendent  ano¬ 
maliae. 

Plerumque  sunt  tertianae  omnes  epidemicae  et  ex  insolita  temporum 
tempestatumque,  aestate  imprimis,  constitutione  proficiscuntur. 

Endemicae  propriae  sunt  locis  depressis,  infestis,  paludosis. 

Ergo  datur  febris  tertiana  gastrica  simplex  vel  duplex,  regularis 
vel  irregularis,  larvata,  epidemica,  endemica,  sporadica  ,  inde 
genus. 

Genus . 

Febres  periodicae  singulis  aut  alternis  diebus’redeuntes,  invadentes 
cum  sensu  frigoris  inter  scapulas  necnon  tremore ,  schemata  vario¬ 
rum  morborum  quandoque  induentes  et  unam  aut  plui  es  internas 
vel  externas  partes  afficientes. 

Q.  An  triplex  admittenda  tertianae  febris  varietas,  gastrica ,  angio- 
tenica  ,  atonica  ? 

Caracter  ordinis  ex  associatione  idearum  coalescit. 

Ergb  iste  ordo  continet  febres  typi  triplicis  continuas,  remittentes, 
intermittentes.  In  omnibus  bis  :  cephalalgia,  lingua  mucosa,  sicca, 
flavescens  ;  horripilationes  cum  tremore;  calor  acer  et  urens  ,  nau¬ 
seae  ac  vomitus ,  anorexia ,  amaritudo  oris ,  sitis  incompescibilis ;  pulsus 
fortis ,  durus,  frequens  ;  unus  vel  duo  paroxismi ,  vel  accessus  integri 
singulis  aut  alternis  diebus  ;  dolor  epigastricus  annotantur.  Nulli 
aetati  ,  constitutioni  parcunt ,  infestant  maxime  prope  paludes  ,  post 
calorem  aestivum,  potationem  frigidam  corpore  exaestuante ,  nimiam 
exercitationem  corporis  animique,  abnorme  regimen,  irarum  aestus 
praeprimis  ante  vel  post  epulas,  etc.  Grassantur  sporadice,  endemice, 
epidemice,  consociantur  aliis  febribus  nec  non  phlegmasiis.  Solvuntur 
vomitu  ,  dejectionibus  alvinis  ,  urinis  sedimentosis  ,  sudoribus  nido¬ 
rosis  ,  hemorragia  quandoque  4,0, 7.0,  14.0,  420.  die.  Tertiana  inde¬ 
terminato  tempore. 

Corollarium.  Ergo  si  attendatur  ad  observationem  experientiamque 
quibus  constat  febres  hujus  ordinis  aut  esse  aut  fieri  rebelliores  quo¬ 
ties  accedunt  evacuationes  aut  spontaneae  aut  provocatae ,  nec  eas 
posse  in  suo  decursu  impediri  aut  sisti,  ab  ullo  quovis  evacuante  ; 
ab  omni  independenter  evacuatione  suo  praefinito  tempore,  solvi  ac 
terminari ;  si  attendatur  ad  actionem  localem  id  est  irritationem  pri¬ 
mitus  inductam  membranis  ventriculi,  duodeni,  viciniorumque,  k 
causis  praedisponentibus  et  occasionalibus  ;  si  demum  attendatur  ad 
essentialia  symptomata  quae  exaltatam  organorum  praedictorum  sen- 
silitatem  ostendunt;  nonne  liquet  earum  febrium  sedem  collocandam 
esse  in  partibus  internis  regioni  epigastricae  subjacentibus  ,  earum 
causam  proximam  esse  harum  partium  irritationem  ;  minime  vero 
polycholiam  absorptam ,  retentam  ,  turgescentem ,  mobilem  ,  hinc  et 
inde  excursantem  ,  intr&  extra  evagantem,  inde  nomen  meningogas- 
tri carum  febrium. 

Ergo  dantur  febres  meningogastricae  ,  aliunde  continuae ,  rerait* 
tentes. 


\ 

Ergo  dantur  febres  continuae,  remittentes,  intermittentes  menin- 
gogastricae. 

Prognosis .  Minime  funesta  si  simplex  febris ,  bene  tractata ,  curata» 
Recto  enim  tramite  absolvit  decursum  suum  et  sanatur.  Non  unico 
eodemque  naturae  nisu  solvitur  sed  repetito  solaque  interdum  symp¬ 
tomatum  imminutione  solutio  innotescit.  E  contra  si  tempestate,  errore 
regiminis,  habitatione  paludosa,  etc. ,  accedat  praedispositio  ad  aliam 
febrem  aut  si  medicatio  praepostera  adhibita  fuerit  uti  constat  ex 
obs,  Hojf manni ,  tunc  primitiva  febris  complicata  cum  alia  deteriori 
febre  aut  phlegmasia  non  servat  benignitatis  indolem  et  ex  combi- 
natione  nova  exurgit  morbus  periculosior. 

Curatio .  In  congestione  stomacali,  emesis. 

In  oneratione  intestinali,  alvina  purgatio. 

In  cholera  morbo ,  diluentia  ,  nitrosa ,  acidulata. 

In  febre  gastrica  continua  et  remittenti ;  initio  emesis  si  sympto¬ 
mata  gastrica  urgeant,  sanguirfis  missio  si  molimen  fiat  ad  caput  vei 
ad  thoracem,  acidulata,  diluentia,  emulsa,  lotiones  manuum  et  pe- 
diluvia ,  epithemata  fronti  ex  aqua  et  aceto ,  renovatus  ac  refrige¬ 
ratus  aer.  Eadem  positis  ponendis  ,  pro  synoca  gastrica,  remittente 
angiotenica.  In  medio  morbi ,  laxantes  ,  emetici  potus  diluentibus 
intermixti ,  si  permaneant  symptomata  gastrica. 

Decrescente  morbo,  aqua  vinosa,  juscula  pauxillum  pinguia,  aqua 
hordei  acidulata,  serum  lactis,  cerevisiaeum  aqua. 

Postremb  vinum  absinthii ,  kinakina,  (pulvere extractove  ),  potio¬ 
nibus  tonicis  ,  amaris,  extracto  juniperi  ,  aromati  cuilibet,  socia¬ 
tum  ,  opio  si  adsit  nausea  aut  diarrhaea.  Kinakina  vitetur  in  dolore 
colico,  in  anxietatibus,  in  colore  faciei  lurido  splenis  vel  hepatis 
infarctum  indicante. 

Misceatur  tartrito  acidulo  potassae  vel  nitrato  potassae  si  constitutio 
sit  validior  ,  muriato  ammoniacali  si  sit  languidior,  opio  si  sit  irri¬ 
tabilior.  Eadem  observentur  pro  tertianis  febribus  nec  usurpentur 
febri fuga  nisi  post  septem  aut  octo  accessus  siye  eae  febres  genuinae 
sint ,  sive  larvatae. 


Ordo  in.  Adenomeningearum  febrium. 

(  Irritatio  membranee  mucos  ce  tubi  alimentaris  primitus  illata.) 

In  iis  est  languor  virium. 

Prop.  Dantur  febres  adenomeningeae  continuae  ,  remittentes  , 
intermittentes. 

i.°  Datur  febris  adenomeningea  continua  cujus  tres  species  :  sim¬ 
plex,  verminosa,  complicata. 

PRIMA  SPECIES. 

Febris  adenomeningea  continua  simplex . 

Obs.  i.  Cleonactidem  qui  supra  heracieum  decumbebat  febris  ar¬ 
dens  corripuit  incerta  periodo,  etc.  ( Hippoc .  Epid.  i ,  aegr.  i.) 

Obs .  n.  Fcemina  40  annos  nata  diarrbsea  laborabat,  comitatur 
febris  vespertina  cum  ardore  et  incontinentia  urinae,  nausea,  siti 
lingua  tenui  muco  albo  tecta,  tumore  circa  malleolos,  pulsu  parvo 
parum  frequenti,  mane.  Ab  emesi  vomitus  materiae  mucosae,  dein 
post  usum  ldiei  cessavit  diarrhaea. 

Circa  octavum  diem.  Vespertinae  horripilationes  cum  frigore  fe¬ 
brili  et  intermixtis  aestubus  fugacibus,  uberiori  urinae  excretione,  et 
insomniis  anxiis  per  totam  noctem  protrahuntur. 

Cum  alvi  segnitie  postero  die  abdomen  tumidum  et  durum  fit , 
pedes  ad  crura  usque  intumescunt  et  partes  oris  internas  tumentes 
aphtae  obsident.  Aliis  diebus  paroxismi.  {W agi er.  Hist.  \.) 

Obs.  in.  Mulier  quadragenaria  lymphatica  corripitur  lassitudine, 
anorexia,  cephalalgia,  inertia  motuum  ,  urodynia. 

Mox  cephalalgia  fit  intensior  ,  accedunt  lingua  mucosa  ,  dolor 

abdominis  cirdt  regionem  coli  sinistram.  Horrores  volatici  calore 
intermixti  in  perfrigerium  primo  pedum,  dein  trunci  ,  postremo  to¬ 
tius  abeuntes ,  pulsus  rarus  debilisque. 

io°.  Circiter  die  calor  propemodum  naturalis,  vespere  autem  et 
nocte  calor  ,  mador ,  dolor  abdominis  aucti  ,  pulsus  frequentior  , 
somnolentia  et  symptomata  quaedam  gastrica  emesi  sublata. 

£o.°  Exacerbata  omnia.  Identidem  horripilationes,  sopor,  dolor 
abdominis  accedente  nocte  maxime  increscentes.  Lingua  mucosa , 
flavescens,  humectata  tamen,  calor  intensior  licet  balituosus. 

3i.°  die.  Sopor  nullus,  pulsus  Fortior,  lingua  parum  humectata  , 
urinae  copiosae  ,  Faciles  ;  interdum  melius  interdum  pejus  habuit; 
interdum  sopor,  interdum  dolor  abdominis  et  artuum  ac  mador 
rediere. 

Postremo  5o  die  revaluit.  (  Ex  Lect.  pubi.  ) 

Nunc  abstractione  immoremur  generalioribus  :  ergo  hujus  , 
Prcedispositiones  :  pueritia,  senectus,  Foemineus  sexus;  tempera¬ 
mentum  lymphaticum,  debile,  venere,  studiis,  vigiliis,  evacuatio¬ 
nibus,  morbo,  medicamentis,  maerore  ,  terrore  consueto  ,  inedia 
exhaustum  ;  victus  pinguis,  farinosus,  insalubris  ;  habitatio  in  locis 
_  frigidis  humidisque ,  vermes ,  atrophia  ,  reconvalescentia  ,  puer¬ 
perium. 

Causce  excitantes  :  causae  generales  febrium ,  indigestio  ,  potus 
frigidi  ac  refrigeratio  sudante  corpore,  etc. 

Symptomata  :  initio,  lassitudines,  horripilationes  vagae  aut  sensus 
frigoris  absque  tremore,  nauseae  ac  vomitus  liquidi  viscosi  insipidi; 
lingua  alba  mucosa ;  frigus  et  calor  alte  rncitim,  abdominis  sensilitas, 
dolor  capitis  ,  calor  moderatus  cum  madore  ,  motuum  tarditas,  pul¬ 
sus  vix  dum  febrilis,  urodynia,  exacerbationes  circa  noctem,  sudores 
acide  olentes. 

In  decursu.  Aucta  symptomatum  intensitas ,  dolores  artuum  con- 
tusivi,  sopor,  morositas,  aphtae;  interdum  dysuria  ,  stricta  vel  laxa 
alvus.  Oris  sensilitas,  faetor;  linguae  siccitas  aut  mador;  pulsus  debilis 
et  lentus,  paroxysmi  per  noctem  porrecti. 

Subfinem.  Remissio  symptomatum,  elevatio  pulsus;  solutio  fit 
Vomitu  mucoso  spontaneo  seu  provocato,  aphtis,  efflorescentiis,  ulce¬ 
rationibus  in  regione  sacri,  trochanteris,  urinis  cum  sedimento  levi 
lateritio,  seu  mucoso  ,  sudoribus  nocturnis  subacidis,  vel  concursu 
aut  serie  evacuationum.  Quandoque  solutio  funesta  fit  ulcere  in¬ 
terno,  scirrho,  congestione  mucosa  in  pulmones  ,  gangrena  intes¬ 
tinorum. 

Ergo  datur  i.a  species.  Febris  adenomeningea  continua  simplex. 

SECUNDA  SPECIES. 

Febris  adenomeningea  verminosa . 

Ratione  affinitatum  hic  revocantur  febres  verminosae  ,  quin  et 
propter  inextricabilem  symptomatum  varietatem  et  propter  observa¬ 
tionum  ambages,  quibus  eae  febres  exponuntur,  praesumi  debet  exis- 
tentia  vermium  quoties  anomalae  affectiones  nervosae  adjunguntur 
causis  praedisponentibus  aut  excitantibus  ac  symptomatibus  febris 
mucosae,  nec  subest  dubitandi  locus  epidemia  grassante,  maxime  si 
sub  diverso  schemate  febris  mucosa  incesserit  adfuerintque  symp¬ 
tomata  aliena  prorsus  k  morbo  mucoso  simplici. 

Selle  ,  Wagler,  hujus  describunt  caraeteres  : 

P  rcedisposi  liones  :  eaedem  ae  superioris. 

Causce  exc. :  eaedem ;  verum  intensiores,  diuturniores,  epidemice 
grassantes. 

Symptomata  :  eadem  :  iisque  accedunt  affectiones  mirum  in  mo¬ 
dum  variae,  a  praesentia  vermium  productae,  quales: motus  convulsivi, 
trismus,  pupillae  dilatatio  ,  dolores  acres,  dilaniantes,  pedibus,  suris, 
quandbque  carpo  aut  genubus  infixi,  vel  pleuritidem  ementiti,  ad 
summum  saevientes. 

Ergo  datur  s.a  species.  Febris  adenomeningea  continua  ver¬ 
minosa. 

TERTIA  'S  P  E  C  I  E  S. 

Febris  adenomeningea  continua  complicata . 

An  febris  adenomeningea  continua  angiotenica  ?  IV agler. 

An  febris  adenomeningea  meningogastrica  ?  W agler ,  Plencizj 
Stoll. 

Genus . 

Pulsus  propemodum  naturalis  ,  calor  per  diem  moderatus  ,  per 
noctem  exacerbatus  ,  dolores  artuum  contusivi,  abdominis  sensi- 
litas,  horripilationes  intermixtae,  lingua  mucosa,  aphtae,  vomitus 
aut  dejectiones  fluidi  insipidi  viscosi,  tarde  decurrens  morbus. 

2.0  Datur  febris  adenomeningea  remittens  simplex. 

Obs.  Fcemina  patiebatur  symptomata  primae  periodi  continuae  mu¬ 
cosae,  incertum  prorsus  an  foret  febris  continua  an  remittens. 

Octavum  circa  diem  recurrebat  accessio  integra  quavis  die  sub 
Vesperas  per  primam  et  secundam  periodum.  Horripilationem  se¬ 
quebatur  calor  ,  urodynia  et  alia  quae  in  praecedenti.  (  Ex  Lect. 
pubi.  ) 

Ergo  datur  febris  adenomeningea  continua  cum  accessibus  febris 
intermittentis. 

Eosdem  et  in  iisdem  circumstantiis  corripit  ac  continua.  Eadem 
symptomatum  serie  decurrit,  sed  loco  paroxismorum  recurrunt  ac¬ 
cessiones  integrae  circa  vesperas  longius  per  noctem  porrectae  cum 
calore  ,  saepius  horripilationibus  intermixto  ,  declinante  morbo  in 
paroxismos  caloris  abeuntes. 

Ergb  datur  febris  remittens  adenomeningea  simplex. 

Q.  An  hemitritaea  veterum  et  remittens  adenomeningea  typo 
quotidiano  simul  ac  tertiano  coalescens,  idem  morbus  ? 

Genus . 

Febris  continua  insignita  calore  madido ,  moderato ,  sopore  ,  dolo¬ 
ribus  artuum  contusi  vis,  accessionibus  duplici  stadio  frigoris  et  caloris 
constantibus  cum  typo  tertiano  aut  quotidiano. 

3.°  Datur  febris  adenomeningea  singulis  diebus  accedens  et  soluta 
quae  dicitur  quotidiana ,  bujus  duse  species  :  legitima  ,  spuria. 

PRIMA  SPECIES. 

Febris  quotidiana  legitima, 

Obs.  r.  Puella  annorum  circiter  3o  crassa  et  valde  obesa  in  otio 
vivens ,  ad  forum  avenarium  tempore  pluvioso  ac  humido,  hyeme 
in  febrem  quotidianam  intermittentem  incidit. 

Primo  die  rigor  statim  non  invadebat  sed  processu  temporis  refri¬ 
geratio  puellam  occupabat  :  pulsus  quoque  neque  ordinem  neque 
aequalitatem  servabant  dum  accessiones  fierent  neque  veloces  aut 
vehementes  erant  aut  magni  ut  in  tertiana  sed  rari  submersi  et  de¬ 
biles.  Urina  vero  erat  alba  et  tenuis  in  principio,  postea  etiam  rubra 
sine  siti ,  sudore  quoque,  aderatque  oris  ventriculi  ac  hepatis  imbe¬ 
cillitas.  Praecordia  subinde  intumebant ,  sub  vesperam  etiam  inva¬ 
debat  febris  ,  et  calor  primo  tactu  erat  debilis  et  vaporosus,  sed  cum 
mora  fiebat  in  tangendo  sentiebatur  acris  et  nonnihil  mordax.  Quo¬ 
tidie  sub  vesperam  revertebatur  per  que  sex  horas  demittebat  aegram 
cum  fusa  quiete.  (  Forestus ,  obs.  xx,  de  Febr.  ihterm.  ) 

Obs,  ii.  Puella  io  annorum  in  palude  degens  et  pravo  victui  as¬ 
sueta  ,  incidit  in  febrem  quotidianam  exquisitam.  Huic  tarditas  mo¬ 
tuum,  languor,  intumescentia  palpebrarum  et  faciei,  lienis  inflatio, 
sensilitas  abdominis. 

Circei  initium  horrores  mane  postea  vespere  aut  nocte  invadebant , 
frigus  a  pedibus  incipiens  ad  crura  dein  et  ad  rachidem  excursabat 

absque  concussibus,  sequebatur  calor  cum  madore.  Accedebant  su¬ 
dores  nocturni ,  dolores  quasi  contusivi  artuum  in  accessionibus ,  in 
intervallis  autem  absoluta  pyrexia.  (  Ex  Priv.  clin.  ) 

Ergo  hisce  historiis  colligitur  febrem  quotidianam  esse  adenome- 
ningeam. 


Insidiatur  enim  potissimum  senibus  ac  pueris,  foe  minis  magis  quam 
viris,  lymphaticis,  segnioribus  ,  otiosis  ,  inordinata  et  cruda  dieet4 
utentibus;  maerore,  curis,  inedia,  medicaminum  abusu,  praegresso 
morbo,  laesione  organica  viscerum  abdominalium,  debilitatis  atque 
exhaustis.  Frequentius  infestat  hyberno  aut  autumnali  tempore,  tem¬ 
pestate  pluviosa,  habitatione humida,  depressa,  paludosa.  Producitur 
aere  frigido,  irarum  aestibus,  purgante  aut  vomitorio  aut  astringenti 
praepostere  adhibitis,  ect. 

Insignitur  accessione  circa  noctem  vel  mane  primo,  calore  mode¬ 
rato  ,  lento  ,  languore,  sopore,  aliisque  ut  in  praeced. 

Ergo  annumerari  debet  inter  adenomeningeas  febres. 

Decursus  morbi  :  accessio  mane  aut  vespere  eum  frigore  et  hor¬ 
rore  rarissime  cum  tremore ;  frigus  autem  incipiens  a  membris  abdo¬ 
minalibus  pergens  ad  usque  rachidem  a  calore  non  penitus  sejunctum, 
sed  utrumque  intermixtum  ;  calor  quidem  magis  lentus  quam  mor¬ 
dax,  per  noctem  protractus,  madidus,  imperfecto  sudore  solutus* 
Sub  haec  :  cardialgia  ,  nauseae  ,  cephalalgia  ,  inflatio  alvi  ,  vomitus 
aut  alvi  secessus  vel  etiam  uterque,  rara  sitis,  pulsus  inordinatus 
antea  et  debilis  increbrescit,  frequens  non  adeb  durus  sed  mollior, 
urinae  tenues  ,  crudae,  citrinae;  in  somnum  insuperabilis  fere  procli¬ 
vitas  :  interdum  fiunt  accessiones  duae  et  dicitur  quotidiana  duplex. 
In  a  pyrexia  dolor  artuum  contusivus  ,  sensilitas  abdominis,  inertia 
ac  hebetudo  totius,  sensus  molestiae  ac  gravitatis. 

Ea  autem  est  regularis  et  exquisita  ,  legitima  dicta. 

At  vero  alia  spuria  en  alica  aut  anomalia,  estque, 

SECUNDA  SPECIES. 

Febris  quotidiana  spuria • 

Obs.  I.  Foemina  20  annos  nata  lymphatica  puerum  quem  lacta¬ 
verat  cum  ab  ubere  separasset  ,  praeter  quam  quod  tota  laboraret 
die ,  tota  vigilaret  nocte  propter  puerum  ,  parce  ac  mi  ere  nutrie¬ 
batur.  Correpta  fuit  horrore  et  frigore  dorsi  cum  concussione  tre¬ 
mula.  Flava  ei  facies  ,  cephalalgia  orbitalis  ,  epigastralgia  ,  os 
amarum.  Crastind  die  accessio  recurrens  cum  iisdem  symptoma¬ 
tibus  et  sic  quatriduo  sequenti ,  videbaturque  febris  remittens  gastrica. 
Verum  quinta  die  intermissio  absoluta  et  aliis  diebus,  symptomata 
gastrica  nulla  ;  eorum  loco  tumor  faciei  cedematosus  et  palpebra¬ 
rum  ,  os  muco  glutinoso  obductum  ,  dolor  abdominalis.  Accessio 
vespertina  cum  frigore  per  unam  sesqui  horam  absque  tremore  a 
pedibus  ordiente  ,  assurgente  ad  truncum,  caloris  afflatibus  inter¬ 
rupto,  dein  calore,  sudoribus  nocturnis  identidem  quoque  sensu  fri¬ 
goris  interruptis.  Sic  permansit  i5  diebus;  exceperunt  paroxismi  dein 
sponte  curata  fuit.  (Ex  Lect.  pubi.) 

Ex  his  et  aliis  manifestum  est  febrem  quotidianam  complicari  cum 
febre  gastrica  sive  symptomata  primo  ementiantur  remittentem  gas¬ 
tricam  ,  dein  excipiantur  a  febre  quotidiana ,  sive  tantum  quaedam 
incipiant  symptomata  gastrica,  sive  redeant  in  decursu,  aut  utraque 
intermisceantur. 

Hae  autem  observationes  rariores ,  varietates  autem  numerosiores 
sunt ,  ut  non  sit  immatura  hujus  speciei  determinatio.  Fieri  tamen 
potest  ut  dispositio  peculiaris  ad  febrem  adenomeningeam  concurrat 
cum  apta  tempestate  ad  producendas  febres  gastricas ,  quod  sufficit 
ut  ea  complicatio  observetur. 

Nunc  abstractione  genus  effbrmetur. 

Genus . 

Accessiones  quotidie  vespere  aut  mane,  calor  moderatus,  diutius 
protractus,  languor  et  inertia  in  apyrexia. 

Ea  autem  quotidiana  febris  ,  epidemica  qttaridbque  observatur 
post  inordinatam  irregularemque  diu  temporum  anni  constitutio¬ 
nem.  Ad  plures  usque  menses  excurrit  imo  et  annos.  (  Rhodius , 
AUen. ) 

4.0  Datur  febris  adenomeningea  quae  quarto  quovis  die  ,  intercala¬ 
ribus  integris  binis  corripit  et  dicitur  quartana.  Hujus  tres  species  : 
legitima,  spuria,  visceralis. 

PRIMA  SPECIES. 

Febris  adenomeningea  quartana  legitima . 

Obs .  Vir  45  annorum  corporis  phlegmatico  melancholici ,  cum 
tempore  autumnali ,  tempestate  pluviosa  aliquot  horas  in  horto  con¬ 
sumpsisset  et  praeter  solitum  perfrixisset,  praecedente  verb  meridie 
plus  justo  de  carne  fumo  indurata  ingessisset  et  haustum  vini  copio¬ 
sioris  superbibisset,  indeque  statlm  in  hortum,  ut  dictum  ,  digressus 
esset,  percipit  mox  repentinum  languorem,  frigore  insigni  sed  ta¬ 
men  sine  horrore  percellitur  cum  aspectu  admodum  horrido  seu 
tabido. 

Redit  in  domum  ubi  concalefacto  etiam  conclavi  nihilosecius  fri¬ 
gere  pergit  per  sesqui  horam ,  dolet  simul  caput  obtuso  sensu  ,  adest 
aliqualis  nausea  levis  tamen,  pressio  vero  circa  hypocondrium  sinis¬ 
trum  insignis;  succedit  aestus  sed  mediocris  per  quatuor  horas  du¬ 
rans  quibus  elapsis  remittit,  remanente  solum  insigni  languore 
artuum  lassitudine,  quin  etiam  somni  usque  ad  mediam  noctem  diffi¬ 
cultate.  Postea  tamen  dormit. 

Sequenti  die,  imo  perindie  nihil  quidem  persentiscit  adversi,  nis 
appetitus  aliquem  languorem,  lassitudinem,  aliquam  tensionem  prae¬ 
cordiorum  post  pastum. 

Succedente  die  quarto  circa  eamdem  pomeridianam  redeunt  symp¬ 
tomata  eadem  quae  primo  die  afflixerunt  ,  imd  totus  paroxismus 
(  Stahl  e  Coli,  casuali.  ) 


(  3°  ) 

Plurimae  aliae  deprehenduntur  in  operibus  Fores ti ,  Tloffmanni ,  etc. 
Ex  quibus  compertum  manet  eam  febrem  inter  adenomeningeas  esse 
recensendam. 

Corripit  enim  corpora  provectioris  aetatis  ,  constitutionis  hypocon- 
driacae  vel  melapcolicae,  post  laesionem  organicam,  catameniorum 
vel  aliarum  sanguinis  evacuationum  suppressionem  aut  cessa¬ 
tionem.  Infestat  autumnali  tempore  aut  hyberno  ,  in  nosocomiis 
potissimum,  campis,  ergastulis,  locis  paludosis. 

Producitur  vita  otiosa,  victu  insalubri,  usu  nimio  acidorum,  aqueo- 
rum,  delitescentia  affectionis  cutaneae  chronicae,  studiis  protractis* 
maerore  ,  curis  ,  sordibus. 

Insignitur  languore,  frigore  a  pedibus  incipiente,  calore  conti¬ 
nuato,  dolore  artuum  abdominisque  et  aliis  de  quibus  supr&. 

Ergo  merito  inter  adenomeningeas  quartana  legitima  numeratur. 

Decursus  morbi :  accessio  fit  vespere  cum  sensu  frigoris  diuturni 
k  pedibus  ordienlis,  dein  calore  madido  per  totam  noctem  continuato, 
dolore  artuum  contusivo;  apyrexia ,  duobus  diebus,  uno  duntaxat  si 
sit  quartana  duplex,  observatur.  Supersunt  languor  generalis,  ano¬ 
rexia,  inertia  constans  ,  lassitudines  spontaneae,  lurida  facies  et  cede- 
matosa^  quandoque  abdominis  aut  hypochondriorum  intumescentia. 


SECUNDA  SPECIES, 


Febris  quartana  spuria , 

Qbs.  Fcemina  3a  annorum  post  puerperium  degens  in  locis  hu- 
midis  depressis,  lactans  infantem  ,  maeroribus  confecta  nec  sine  qua¬ 
dam  functionum  intellectus  alteratione  corripitur  febre  quartana  sub 
finem  autumni;  optimae  caeteroquin  constitutionis ,  nec  cedematosus 
ei  faciei  tumor  nec  pedum  erat ,  diebus  liberis  cibos  appetebat,  recur¬ 
rebant  accessiones  pomeridianis  horis  cum  symptomatibus  gastricis. 
Horrores  perduas,  tres,  quatuor  horas  durabant. 

Caracter  hujus  :  oppugnat  aliunde  bene  constitutos  sed  in  locis 

Iwmidis  degentes.  Evenit  etiam  ex  praepostera  curatione  eruptionis 
cutaneae. 

In  ea  interdum  nulla  sanitatis  laesio  in  apyrexia ,  nullus  faciei  aut 
pedum  tumor  oedeniatosus ,  non  lurida  facies,  sed  varia  hora  acces¬ 
suum  ,  calor  non  adeo  continuatus  per  noctem.  Occurrunt  symp¬ 
tomata  gastrica. 

TERTIA  SPECIES. 

Febris  quartana  splanchnica . 

Observationes  hujus  extant  in  operibus  Tui  pii ,  in  collect.  thesium 
II a  Heri. 

Dispositiones  :  morbus  acutus  aut  chronicus  praegressus  qualis 
hepatitis,  splenicis ,  ascites,  cessatio  catameniorum ,  valetudo  anceps. 

Causae  exc.  :  eaedem  ac  praecedentium. 

Sjmptomata  :  Frigus  intensius  Jongiusque  protensum,  calor  in 
apyrexia  acrior,  molestior,  pallor  et  oedema  faciei  ,  dolor  visceris 
laesi  tactu  augescens ,  contusio  membrorum  ,  tumor  pedum  ,  cutis 
color  flavidus,  luridus,  aut  plumbeus,  macilentia,  marasmus. 

Ergo  dantur  quartanae  legitimae,  spuriae,  splanchnicae. 

Grassatur  ea  febris  epidemice  interdum  (  Sennert  y  Bartholin  y 
Hoffmann.  ) 

Endemica  est  in  locis  paludosis,  depressioribus,  ect. 

Genus . 

Accessiones  insignitae  frigore  plus  aut  minus  intenso  ac  protenso, 
calore  cum  levi  madore,  doloribus  artuum  contusivis  ;  apyrexia  uno 
vel  duplici  die  cum  correlatione  accessuum  quaternis  diebus,  lan¬ 
guor  aut  restituta  sanitas  per  apyrexiam. 

Ex  collectione  generum  ordo  constat. 

Ordo, 


Ergo  iste  ordo  continet  febres  continuas,  remittentes,  intermit¬ 
tentes  sub  typo  quotidiano  et  quartano  ;  quae  omnes  insigniuntur 
symptomatibus  parum  intensis.  In  omnibus  his  :  pulsus  concentratus 
fere  naturalis,  horripilationes  ut  plurimum  absque  tremore,  calor 
moderatus,  secretio  mucositatum  viscosarum  abundantior  in  ductu 
alimentari  et  inde  reditus  vomituum  aut  alvi  dejectionum  frequentior 
vcd  minime;  per  diem  intolerabilis  somnolentia;  exacerbationes  per 
noctem  cum  doloribus  artuum  contusivis  ,  sudores  acide  olentes , 
interdum  salivatio  producta.  Exordia  sumunt  a  debilitate  universali , 
ab  irritatione  illata  tubi  intestinalis  mucosae  membranae  ea  quidem 
determinata  a  constitutione  debiliori,  victu  insalubri  ,  vita  socordi  , 
soluta,  inordinati,  mansione  paludosa,  depressiori,  studiis  impen¬ 
sioribus,  animi  affectibus,  maerore,  curis.  Decurrunt  lente.  Solvuntur 
9.0,  14.0,  19,? ,  42.0  et  ultra. 

Quotidiana  autem  et  quartana  indeterminato  tempore.  Possunt 
grassari  endemice  ,  epidemice;  consociari  aliis  febribus  aut  cuilibet 
phlegmasise,  ut  plurimum  laesioni  organicae  viscerum  abdominalium. 

Corollarium .  Ergo  si  attendatur  ad  causas,  praedispositiones,  symp¬ 
tomata  quin  ad  extispicia  certo  constat  eaium  febrium  sedem  esse 
glandulosas  intestinorum  tunicas.  Inde  nomen  adenomeningearum. 

Ergo  dantur  febres  adenomeningeae  ;  aliunde  continuae,  remit¬ 
tentes,  intermittentes. 

Ergo,  etc. 

Prognosis.  Solutio  fit  9.0,  14.0  die  crisi  salutari  ut  plurimum 
manifesta  id  est,  sudoribus  nocturnis,  acidis,  sedimento  lotii  mu¬ 
coso  ,  albo ,  cohaerenti  ,  efflorescendis  ori  ,  superficiei  totius  enas- 
centibus,  di  a  it  hae  a  levi,  expulsione  vermium,  multa  salivatione  cum 
Vel  absque  aphtis,  ulceratione  sacri  ,  trochanteris. 

Si  tardius  decurrat  morbus  dividitur  in  tres  periodos  quarum  in 
tertia  humectatur  lingua,  decrescit  sitis  ,  pulsus  evolvitur  ,  yariant 

hora  intensitasque  paroxismorum,  urinae  faciles,  turbidae ,  sedimen- 
tosae  fiunt  ,  paulatim  evanescit  sensililas  abdominis ,  morbus  lento 
gradu  ,  recuperatis  functionibus  ad  sanitatem  vergit  sine  crisi  ma¬ 
nifesta. 

Interdum  sed  funesto  prorsus  exitu  ,  morbus  terminatur  ulcere 
interno,  scirrho,  gangrena  intestinorum ,  congestione  in  pulmones, 
transit  in  intermittentem-  si  continuus  aut  remittens  sit,  in  infarctus, 
indurationem  viscerum  abdominalium. 

Quotidiana  et  quartana  solvuntur  etiam  quandoque  eruptione  pus*- 
tulosa,  fluxu  hemorroidali ,  dissenteria,  morbo  quovis  acuto. 

Ut  plurimum  gravidas  post  puerperium,  utraque  relinquit.  Quan¬ 
doque  praecavet  ab  aliis  morbis,  quandoque  eos  sanat  aut  judicat  , 
maxime  quartana.  Quandoque  periculosae  fiunt  ab  aegrotantis  debi¬ 
liori  statu,  inordinata  diaeta,  praepostera  medicatione. 

Contumacior  et  facile  redux  utraque  in  tenella  aetate,  acutior  et 
facile  cedens  in  adultis,  funestior  senibus. 

Curatio .  In  continua  aut  remittente.  i.°  Emesis  ;  2.0  laxantia; 
3.°  mucilaginosa  sociata  tonicis  ;  4.0  analeptica.  Omnia  haec  pro  re 
nata. 

In  quotidiana  aut  quartana.  i.°  Tonica  subamara  ,  aromatica  , 
analeptica,  tincturae;  2.0  laxantia  mixta  tonicis ;  3.°  kinakina  vel  solum 
vel  sociatum  pro  renata, habitis  habendis;  4.0  auxilia  ex  irygiene. 

Ordo  iv.  Adynamicarum  febrium. 

(  Impressio  debilitatis  aut  atonice  directa  in  musculorum 

irritabilitatem .  ) 

In  iis  est  prostratio  virinna» 

Prop .  Dantur  febres  adjmamicae  continuae,  remittentes. 

i.®  Datur  febris  adynamica  continua  cujus  species  quatuor  :  una 
simplex,  complicatio  triplex. 

PRIMA  SPECIES. 
Febris  ad/ynamica  continua  simplex. 


Obs .  I.  Clazomenium  febris  vehemens  corripuit ;  h  principio  dele¬ 
bant  illi  caput  et  collum  et  lumbi .,  etc.  (Hippoc.,  Epid.  i ,  aegr.  io.) 

Obs.  ii.  Foemina  quinquagenaria  inedia ,  jactura  bonorum  ,  mae¬ 
rore  compulsa  ,  venit  in  nosocomium  mulierum.  Aliquanto  tem¬ 
pore  tristitia,  taedium  ,  valetudo  anceps.  Post  haec  :  horripilationes, 
calor  mordax. 


Crastina  die  pallida  facies  et  alterata ,  stupor  et  temulentia  quae¬ 
dam  ,  os  glutinosum ,  pulsus  debilis  ac  depressus ,  prostratae  vires. 

Sexta.  Os,  lingua  ,  dentes  fuliginosa;  prostratio  summa,  facies 
hippocratica ,  responsa  brevia,  respiratio  stertorosa,  spiritus  faetor, 
pulsus  debilis,  citissimus. 

Septima  die  obiit.  (  Ex  Lect.  pubi.  ) 

Supervacaneum  foret  cumulare  observationes;  igitur  ex  iis  carac- 
teres  depromamus. 

Prcedispositiones  :  nulli  aetati  ,  sexui,  constitutioni  parcit,  insi¬ 
diatur  omnibus  praeprimis  tamen  provectae  aetati ,  corporibus  laxis, 
infestat  potissimum  tempestate  pluviosa ,  frequentius  occurrit  quo¬ 
ties  adest  hominum  frequentia  et  ubi  desunt  commoda  vitae  :  amat 
erg6  castra  ,  naves  ,  carceres,  nosocomia  in  quibus  aer  humidus , 
stagnans ,  conclusus. 

Causec  occasionales  :  inedia,  victus  pravus  ex  putrescentibus  prae¬ 
sertim  granis  ,  effluvia  stagnantium  seu  exundantium  aquarum  , 
xniasmata  e  corporibus  aegrotantium  et  animalibus  vegetabilibusve 
putrefactis  emananda ,  mansio  in  locis  depressis,  lucubrationes,  eva¬ 
cuationes  nimiae  ,  nimia  venus,  nimia  ingluvies,  vita  exercitata  ni¬ 
mis,  aut  e  contra  socordia  ,  sordes,  maeror,  pavor  ,  pus  resorptum 
contagium. 


Prodroma  :  lassitudines  spontaneae,  defectio  animi ,  tristitia,  lan¬ 


guor  per  aliquot  dies  absque  causa 

Decursus  morbi  :  ab  initio  ct  deinceps.  Stupor  ,  gravitas  capitis  v 
vertigines,  temulentia  quaedam,  sotnniatio  vel  leve  delirium,  idea¬ 
rum  confusio  aut  incoherentia,  pulsus  debilis,  depressus  parumper 
frequens,  calor  acer  ac  mordax,  oris  faetor ,  lingua  dentes  et  labia 
muco  fuliginoso  obducta  ,  lurida  facies  et  a  Ite  rata  ,  quandoque 
exeretiones  faecum  aut  urinarum  involuntariae,  quandoque  meteo- 
rismus  et  alvus  stricta  ,  quandoque  petechiae  purpureae  vel  lividae,, 
quandoque  parotidum  inflatio  ,  prostratio  virium  absoluta  ,  supi¬ 
natio.  Paroxismus  circa  vesperas  recurrens. 

Solutio  benigna  fit,  madore  generali  cutis,  humectatione  linguae,, 
restituta  salivae  secretione,  aliisque,  evolutione  pulsus,  intellectua¬ 
libus  functionibus  redivivis,  motuum  et  virium  recuperatione.  Mors 
nuntiatur  exacerbatione  symptomatum ,  respiratione  anhela  ,  cita  ni¬ 
mis  ,  dejectionibus  eolliquativis  ,  lipothymiis,  aphonia.  Ergo  datur 
i.a  species.  Febris  adynamica  continua  simplex. 


SECUNDA  SPECIES. 

Febris  an giol enica  adynamica  continua . 

Hanc  annotavit  Stoll  anno  1778.  Hanc  admittit  Se  Ile  sub  nomine 
febris  continentis  inflammatoriae.  Hanc  quoque  saepe  saepius  obser¬ 
vavit  celeberrimus  professor  Tlallc  circa  principia  morbi. 

Pulsus  erat  evolutus,  fortis,  arteriae  temporales  valide  pulsabant,- 
colorabatur  admodum  facies  ,  oculi  rubentes ,  ignei  ,  scintillabant  y 
calor  urens  nonnihil  haiituosus  persentiscebatur. 

Haec  omnia  per  tres  quatuorve  dies  quandbque septem  permanebant 
ita  ut  febris  ardens  crederetur.  Verum  subito  sub  sidebant ,  pi  ostra- 
bantur  subito  vires  et  febris  adynamica  prorsus  apparebat. 

Haec  inatactis,  in  febre  americanorum  ,  in  adenonervosis  pariter 
observari  animadvertit  idem  celeberrimus  Halle . 

Hujus  caractercs  /  Praegressa  symptomata  angiotenica  per  tres  aut 
quatuor  dies,  dein  symptomata  adynamica  in  reliquo  decursu,  vel 
decursus  symptomatum  .utri usque  simultaneus. 

Verum  indeterminata  manet,  ■ 

TERTIA  SPECIES, 

Febris  gastro  adjnamica  continua. 

Hujus  extat  exemplum  Epid.  i  ,  hist.  2.  Silenum  ex  laboribus  ,  et c. 

Aliae  suppetunt  historiae  in  Medie,  clin, ,  in  coliect.  Societatis  Ha£~ 
niensis  quas  satis  est  indicasse. 

Caracteres :  concursus  causarum  quibus  ulraque  febris  producitur , 
adducit  symptomatum  utriusque  faedus.  Ut  plurimum  prior  invadit 
febris  gastrica ,  post  quartum,  quintumve ,  octavum  quandoque  diem 
sequitur  febris  adynamica,  pergitque  reliquo  decursu. 

QUARTA  SPECIES, 

Febris  adenomeningea  adjnamica  continua , 

Hujus  exemplum  absolutissimum  refert  Wagler  in  sua  de  morbo 
mucoso  dissertatione,  et  hist.  ix*  ,  satis  est  eos  fontes  indicasse  ne  ion?- 
gius  protrahatur  dissertatio  nostra. 

Eadem  de  e&  dicantur  ac  de  gastroadynamica. 

Ex  earum  communibus  proprietatibus  exurgit  generis  caracter. 

Genus, 

Tn  secunda  periodo ,  id  est ,  evolutis  jam  symptomatibus  5  pulsu$ 
plus  minusve  debilis  ac  depressus ,  stupor,  leve  quandoque  delirium, 
prostratio  virium,  lingua  fuliginosa,  alterata  facies. 

2.0  Datur  febris  adynamica  remittens  cujus  duce  species  ;  simplex 
et  complicata. 

PRIMA  SPECIES. 

Febris  adjnamica  remittens  simplex. 

Dbs .  Foemina  60  annorum  potibus  alkoolisatis  assueta,  vexabatur 
k  plui  ibus  annis  catharro  chronico  et  k  quindecim  diebus,  revalehat 

a  peripneumonia.  Corripuit  eam  horripilatio,  exinde  calor  per  totam 
noctem,  cephalalgia,  sitis,  mane  sudor  sequebatur. 

4°.  Prostratio,  alterata  facies ,  somnolentia  ,  pulsus  frequens  ,  irre¬ 
gularis,  intermittens,  diarrhaea. 

6.°  Eadem.  Insuper  lingua  sicca ,  arida ,  oris  faetor,  exacerbata  diar¬ 
rhaea,  respiratio  brevis,  tussis  sicca,  frequens,  accessio. 

9°  Dejectiones  involuntariae,  summa  prostratio,  accessio  mane 
recurrens ,  vespere  paroxysmus ,  genae  rubentes ,  pulsus  elevatior. 
£  V e  sic  a  tori  a. ) 

io.°  Mane  accessio,  lingua  dentesque  fuliginosae,  deglutitio  impe¬ 
dita  ,  carpologia ,  acris  calor,  pulsus  parvus,  frequens,  ulcera  a 
vesicantibus  pallida,  paroxismus,  oculi  hebetes,  vagi,  delirium. 

i^.°Color  conjunctivae,  colli,  thoracis  subflavus,  hora  nona  accessio, 
vespere  paroxysmus. 

14.0  Exacerbata  omnia ,  sopor  nocte  tota. 

i5.°  Restitutae  sed  confusae  functiones  intellectus  ,  deperdita  sen¬ 
sili  tas  ,  pulsus  gracil limus  ,  frequentissimus,  aphonia. 

16.0  Accessio  nulla,  color  cutis  flavus  ac  luridus  intensior,  oris 
faetor  intolerabilis,  carpologia,  artuum  refrigeratio,  mors. 

'CauscB  :  Eaedem  ac  aclynamieae  continuae. 

Dispositio  :  Aptior  ad  suscipiendam  febrem  remittentem  ady- 
jnamicam ,  constitutio  scilicet  fracta  debilitataque  ab  affectionibus 
chronicis  praegressis  vel  a  laesione  organica  ,  abdominis  prae¬ 
cipue. 

Symptomata  :  eadem,  verum  singulis  aut  alternis  diebus  integer 
accessus  frigore  et  calore  constans  hora  determinata  vel  non. 

Per  plurimum  morbi  decursum  pergunt  hi  accessus,  et  declinante 
morbo  in  paroxysmos  caloris  abeunt. 

Ergo  datur  1.®  species.  Febris  adynamica  simplex  remittens. 

'  .  «.  ..  •  ►  r  J  •  #  *  i  •  ,  >v 

f  '  '  ,  v  ,  ^  *  •  .i  , 

SECUNDA  SPECIES. 

Febns  remittens  adynamica  complicata . 

An  complicetur  febris  remittens  adynamica  cum  anteriorum  ordi¬ 
num  febribus  nondum  satis  constat ,  desunt  certa  observata. 

Ergo  2.a  species  manet  indeterminata. 

Genas. 

;  '  .  ,  ^  A  ‘  ’  V 

Generaliora  febris  adynamicae  continuae ;  dejectio  animi ,  prostratio 
virium  ,  pulsus  depressio  et  alia.  Verum  reditus  regulares  vel  non 
accessuum  integrorum ,  decursus  morbi  productior. 

Q.  An  febris  adynamica  intermittens  ? 

Ex  collectione  generum  ordo  constat. 


Ergo  iste  ordo  continet  febres  continuas  ae  remittentes.  In  om¬ 
nibus  bis  annotantur;  prostratio  virium  ,  impotentia  quaedam  contrac- 
tili  tatis  muscularis,  imminuta  sensilitas ,  facies  alterata ,  debiles  pulsus , 
stupor,  lacrymae,  dejectiones  aut  urinae  involuntariae  ,  idearum  inco¬ 
haerentia  vel  leve  delirium.  Earum  symptomata  plus  minusve  intensa 
ratione  loci ,  aetatis  ,  temperamenti ,  ratione  causarum  ,  etc.  Inde 
earumdem  varietates.  Exordium  sumunt  a  causis  physicis  aut  mora¬ 
libus  debilitantibus ,  influxum  nervosum  in  omnes  aeconomiae  animalis 

;  *  X 

functiones  imminuentibus.  Possunt  grassari  endemice,  epidemice  , 
consociari  febribus  aliorum  ordinum,  phlegmasiis  quoque,  funesto 
ut  plurimum  exitu. 

Corollarium .  Ergo  si  attendatur  ad  praedispositiones  quae  ad  de¬ 
bilitatem  sensim  conducunt ,  ad  causas  occasionales  quae  omnes 
debilitant,  ad  symptomata  (|uae  motuum  impotentiam,  debilitatem. 

atoniam,  prostrationem  demonstrant,  nonne  liquet  earum  causam 
immediatam  esse,  imminutam  energiam  vitalem  musculorum,  sive 
cordis,  sive  motibus  voluntariis  famulantium,  sive  tubi  intestinalis; 
inde  denominatio  a  dynami  carum  febrium. 

Ergo  dantur  adyna micae  febres,  aliunde  continuae,  ac  remittentes. 

Ergo,  e  te.  , 

Prognosis.  Solutio  benigna  fit  7.0,  14.0,  3i.°,  42.0  die  dejectio¬ 
nibus  alvi,  sudoribus  copiosis.  Symptomata  ad  summum  saevientia 
praesagiunt  inoptatam  morbi  solutionem  propter  debiliorem  reactio¬ 
nem.  Signa  solutionis  utriusque,  in  decursu  morbi,  supra  memo¬ 
rantur. 

Curatio .  Initio  emesis,  si  symptomata  gastrica;  si  alvus  stricta, 
tar tritis  antimonii  et  potassae  grana  duo  soluta,  fractis  dosibus.  Vesi- 
catoria  si  prostratio  nimia ,  vitentur  tamen  tempore  irritationis.  Aqua 
vinosa,  vina  mera  generosa,  absinthii  aut  lanatis  vina.  Sed  illa  cu¬ 
ratio  generalis  non  excludit  modificationes  varias  quas  requirunt 
variae  complicationes.  In  angiotenicis  adynamicis  curatio  congrua- 
refrigerantibus  et  acidis  unice  nititur.  StolL 

Ordo.  y.  Alactarum  febrium. 

(  Lcesio  profunda  irritabilitatis  ac  sensibilitatis  j  nervosa 

sjtnplomata.  ) 

In  iis  est  ataxia  virium. 

Prop.  Dantur  febres  atactae  continuae,  ac  periodicae  remittentes, 
intermittentes. 

j.°  Datur  febris  atacta  continua  cujus  species  quinque  :  sporadica, 
k  contagio,  lenta  nervosa,  cerebralis,  complicata. 

PRIMA  SPECIES. 

Febris  atacta  sporadica . 

Obs .  i.a  In  Thaso  Dealcis  uxorem  quae  decumbebat  in  Plano  febris 

cum  horrore  et  acuta  ex  maerore  corripuit,  etc.  (  Hipp Epid.  3, 
sect.  3  ,  segr.  i5. ) 

Obs.  z.a  Vir  consularis  annos  natus  5o,  alioqui  robustus  ac  boni 
habitus,  sanguineus  ac  parum  pituitosus,  cum  hic  per  totam  aesta- 
tatem  quotidie  rus  adiret  plus  aequo  agriculturae  intensus  et  impense 
fructibus  horaeis  delectaretur,  domum  reversus  continua  tertiana 
correptus  est;  suomet  consilio  sumpsit  purgationem,  altero  die  sibi 
jussit  detrahi  sanguinem,  eodem  die  alteram  purgationem  sumpsit; 
inde  prostratio,  sitis  intensa ,  capitis  gravitas,;  delirium.  Urina  cruda, 
alba,  tenuis,  clara,  atque  ita  permansit.  Erat  autem  valde  inquietus 
et  adeo  sitibundusut  sine  ratione  cerevisiam  continuo  ingurgitaret, 
calore  circa  praecordia  intus  permanente. 

6.°  die,  decies  sexies  e  lecto  se  movit  et  plurimos  congios  cere- 
visiae  ingurgitavit.  Febre  sub  noctem  ingravescente  rursus  ex  lecto 
saepius  surgebat ,  pedes  hinc  inde  jactabat,  denudabat  tegumenta 
non  ferens ,  pessime  habuit  ac  subinde  deliravit. 

9.0  Externis  refrigeratis,  voce  destituta  sub  noctem  circa  7.am  ho¬ 
ram  obiit.  (  Forestus ,  lib.  2,  de  Febrib.  ) 

Obs.  3.a  Faemina  44  annorum,  hemiplegia  a  biennio  laborabat 
post  convulsiones  a  pavore  ortas  ;  bene  valens  lectum  petiverat. 

i.°  die  morbi  tertia  hora  matutina  absque  causa  cognita  clamores 
ac  planctus  emittit,  membra  ejus  exagitantur  convulsionibus,  tentat 
inarticulatas  voces ,  edere  sed  frustra.  Pomeridianis  horis  sua  ster¬ 
cora  vorabat,  luctuosa  admodum  erat  respiratio  tota  nocte. 

i.°  die.  Facies  colorata,  vagus  obtutus,  pulsus  nunc  parvus  fre¬ 
quens  ,  digitum  fugiens,  nunc  fortis ,  evolutus;  motus  coavulsivi 
membrorum  abdominalium  maxime  a  parte  affecta,  subsultus  haud 
rari,  lingua  albida,  humectata,  rubra  in  limbris.  ( Vesicanbi  a  cer¬ 
vici  ,  potus  Ionici ,  potio  vinosa.') 

3.°  Obiit  sexta  hora  matutina.  (Ex  Med.  clin. ) 

Autopsia  :  effusio  serosi  utrinque  in  sinubus  encephali. 

Ergo  ex  hisce  testimoniis  facile  innotescit  sporadica  atacta. 
Prcedispositiones .  Infestat  in  omni  tempestate ,  regione,  corripit 

omnes,  fceminas  ac  viros,  robustos  ac  debiles,  pueros,  adultos, 
senes. 

Causas  occasionales .  Constitutio  pervigiliis  protensis,  corporeis 
exercitationibus,  voluptatibus  venereis  aut  solitariis,  litterarum  stu¬ 
diis  exhausta,  morbo  praegresso,  abusu  medicaminum  ,  vita  seden¬ 
taria  ,  inordinato  regimine,  mansione  insalubri,  allectionibus  hys- 
tericis  hypocondriaeis  ve,  moerore  abrupto ,  subito,  vehementi ,  fracta 
debil  itataque. 

Symptomata .  Praeeunt  per  octiduum ,  valetudo  anceps,  sympto¬ 
mata  dubia  alicujus  morbi ,  vertigines,  dejectio  animi,  somniatio 
levis,  ideae  incoherentes. 

Invadit  morbus  horripilationibus  cum  levi  caloris  sensu.  Accedunt 
exacerbationes  irregulares,  vehementioris  excitationis  et  allectionis 
soporosae  alternae  vices,  caloris  inadaequata  distributio,  varia  inten- 
sitas  et  duratio,  variique  vario  tempore  reditus ,  vultus  evagatus; 
pulsus  nunc  strictus,  exiguus  ,  nunc  frequens,  evolutus  ,  respiratio 
suspiriosa  interdum  aut  cita,  frequens;  convulsiones  aut  tensiones 
tetanicae  quarumdam  partium  faciei ,  praesertim  oculorum  et  maxillae 
inferioris  ;  oculi  obscurati,  hebetes,  fixi,  vel  rutilantes,  ignei;  ob¬ 
tusus  auditus,  vel  exquisitus  nimium.  Morbus  ut  plurimum  funestus. 

Extispicia  demonstrant  effusionem  seri  vel  sanguinis  sub  menin- 
gibus  vel  in  ventriculis  encephali. 

Ergo  datur  i.a  species  sporadica  atacta. 

Multiformis  singularibusque  modis  incedit  ac  exhibet  se  se  febris 
atacta  sporadica  quorum  profecto  plurimi  adhucdum  ignorantur; 
harum  varietatum  insigne  quoddam  atque  praestantissimum  exem¬ 
plum  nobis  a  celeberrimo  professore  Halle  communicatum  ipsiusque 
manu  delineatum  hic  afferre  juvat. 

Obs .  Vir  cultrorum  faber  circiter  36  annos  natus,  macilentus, 
fusco  cutis  colore,  capillis  et  superciliis  nigerrimis,  oculis  ardenti¬ 
bus,  iracundus ,  acer  ,  inorae  omnis  impatiens,  corripitur  morbo  quo 
noctu  cecidit  quasi  apoplecticus  ,  inde  dextra  paralyticus  ,  sinistra 
convulsus  expergiscitur;  sed  motu  linguae  membrorumque  tremulo, 

oculisque  errantibus  adeo  conspicuus ,  febre  ingravescente  et  acce¬ 
dente  quasi  subdelirio,  ut  atactae  febris  imaginem  videretur  medico 
repraesentare.  Tertio  die  paralysis  evanuit  et  interrupta  convulsio 
simulat  epilepticos  insultus  qui  tum  frequentia  tum  violentia  ingra¬ 
vescunt  ad  septimum  usque  diem  ;  sensibus ,  memoria  evanescen¬ 
tibus,  ore  spumoso,  stertore  ,  torvis  oculis,  convulsis  violenter 
membris,  insultu  subitb  invadente,  subito  post  aliquot  horae  minuta 
evanescente,  nulla  praegressorum  memoria  remanente.  Septimo  die 
sex  aut  septem  intra  nycthemeron  insultibus  lacessebatur  aeger,  inde 


Convaluit ;  tantummodo  perpetuis  hinc  inde  per  artus  ,  dorsum  , 
scrotumque  furunculis  erumpentibus  laboravit  et  sexagesimo  demum 
die  integrae  prorsus  sanitati  institutus  est 

SECUNDA  SPECIES. 

Febris  a  tacta  e  contagio , 

Plurimi  scriptores  praestantissimi  de  ea  tractarunt  ex  professo  , 
inter  quos  eminent  Jacbson  ,  Letsom  qui  singulares  historias  omni 
numero  absolutas  proinde  genuinam  distinctamque  hujus  ideam  no¬ 
bis  tradiderunt.  Eam  nuperrime  epidemice  grassantem  in  territorio 
Gratianopolitano  delineavit  Trousset ,  eam  quoque  Ruette  descripsit 
grassantem  in  hospitio  Sancti -Ludo  vici. 

Obs .  i.a  Homo  septuagenarius  decumbebat  k  diebus  decem. 

io.°  Summa  erat  prostratio  virium,  centies  et  trigesies  arteriae 
pulsabant ,  indumento  fuliginoso  lingua ,  dentes ,  obducebantur.  Nunc 
coma,  nunc  delirium,  nunc  nauseabat  aeger,  nunc  minime;  oculi 
ignei  scintillabant,  spiritum  ardue  trahebat,  singultiebat,  nec  au¬ 
diebat  ,  nec  poterat  distinctim  adere  sonos.  Ex  toto  pessime  olebat 
( Letsom ).  7'omcis ,  renovatis  aere ,  linteis  ^irrigationibus  ex  aceto 
curata  fuit ,  ea  febris  k  i5  ad  21  diem.  Ortum  duxit  epidemia  e 
carceribus.  In  ea  observabantur  symptomata  adynamica  et  atacta 

mixta  simul.  Prseter  enim  prostrationem  virium ,  indumentum  lin¬ 
guae  fuliginosum  ,  fcetorem  et  alia,  etc. ,  occurrebant  symptomata 
nervosa,  qualia:  stibsultus  tendinum,  singultus,  constrictio  muscu¬ 
lorum  laryngis  spasmodica,  carpologia,  delirium,  coma,  instanta- 
nea  caecitas ,  exacerbationes  irregulares,  calor  inadaequate  distributus , 
variae  respirationis,  circulationis  alteiwtiones,  etc. 

Obs.  2.a  In  hunc  morbum  incidit  vir  legisperitus,  per  octiduum 
symptomata  gastrica ,  valetudo  anceps. 

8.°  Pulsus  debilis,  frequens,os  nigrum,  anxietas,  agitatio  conti¬ 
nua,  delirium,  convulsiones  musculorum  facialium,  subsultas  ten¬ 
dinum,  coma,  carus.  Potus  respuebat;  eadem  omnia  ad  i3.um usque. 

i3.e  Lipothymise. 

19.  Solutio  optata  morbi,  Sociabantur  tonica  antispasmodicis 
(  Trousset).  Ortum  duxit  epidemia  ex  hospitiis  in  quibus  coacer¬ 
vabantur  milites  aegroti.  Anno  septimo  (  1799  )  hyeme  regnavit 
endemice  morbus  in  hospitio  sanludovici,  exordium  sumpsit,  in 
loco  depressiori  ,humido ,  proxime  latrinas,  ex  congregatis  tum  aegro¬ 
tantibus  quibus  erant  ulcera  sordida  ,  tum  famulis  eorum ,  qui  omnes 
accedebant  ad  focum.  Aderant  ergo  plurimae  causae  quae  vitalem 
energiam  ac  sensilitatem  labefactabant. 

Obs .  3.a  Vir  quidam  quadragenarius  cujus  erat  officium  minis¬ 
trare  aegrotis  ea  febre  correptus  fuit.  Per  quinque  aut  sex  dies  sin¬ 
gultiebat  adeo  valide  ut  pene  suffocari  videretur,  optatum  habuit 
exitum  21  die.  Alius  extinctus  est. 

Monstravit  autopsia  effusi  seri  in  gemino  encephali  ventriculo 
circiter  uncias  tres  (  Ruet  te,  ). 

Eadem  annotavit  celeb.  Pinei ;  ipse  morbo  correptus  gravissime 
segrotavit. 

Nunc  ergo  hujus  morbi  delineandi  caracteres. 

p roedispositiones .  Habitatio  in  locis  angustioribus  humidisque  in 
quibus  concursus  et  influxus  plurium  insalubrium  :  ergastula  Y.  g. 
naves,  crypta,  nosocomia. 

Causa  ace.  Ignotum  contagium  cujus  exordia,  in  locis  supri 

dictis  ab  aere  congesto,  sordibus,  linteis  non  renovatis ,  dejectionum 
effluviis  ;  cujus  infixa  sedes  ,  linteis,  vestimentis  ;  cujus  demum  com¬ 
municatio  iisdem  ,  necnon  aegrotantium  respiratione ,  transpi ratione. 

Symj? tornata.  Non  solum  ex  consideratione  locorum,  verum  etiam 
ex  evolutione  sua  distincte  innotescit  iste  morbus;  tres  igitur  hujus 
periodi. 

\.a  Periodus .  (incubationis)  Vertigines,  stupor,  morositas, 
somnia  territantia,  lassitudines  spontaneae ,  vomitus,  symptomata 
gastrica,  temulentia,  horripilationes  anomalae  ;  imprimis  cognitum 
contagium. 

Tribus,  quinque,  aci  summum  octo  diebus  perdurat  illa  periodus. 

&.a  (evolutionis)  Agitatio  maxima,  summa  dejectio,  pulsus  de*' 
bilis,  frequens,  irregularis,  depressus,  laesae  functiones  intellectus 
ac  perturbatae ,  lurida ,  dissoluta ,  consternataque  facies ,  vox  tremula , 
indistincta,  lingua  vibrati  lis  aphonia  quandoque;  oculi  vitrei,  ignei, 
scintillantes  ,  surditas  identidem  injtensa. 

(  Pro  tempestate  ,  loco  ,  subjecti  dispositione  potest  morbus  in¬ 
cedere  sub  schemate  febris  angiotenicae ,  gastricae ,  mucosae  ;  inde 
sedulo  observandus.  ) 

3P  (Summae saevitiae.)  Summa  virium  prostratio,  pulsus  frequens 
admodum ,  tactum  fugiens ,  respiratio  ,  lenta  suspiriosa;  amentia, 
delirium,  subsultus  tendinum,  motus  convulsivi,  oris  foetor,  abso¬ 
lutus  stupor,  nulla  prorsus  sensilitas  ,  quandoque  exaltata  nimis, 
singultus,  constrictio  laryngis  et  thoracis,  quandoque  hydrophobia, 
alvus  stricta  vel  laxa,  aphonia,  mors. 

Ergo  datur  secunda  species.  Febris  atacta  e  contagio.  (  A  vete¬ 
ribus  typhus,  k  recentioribus  febris  carcerum  dicta.  ) 

Q.  Anne  ut  typhi  varietas  consideranda  febris  flava  America¬ 
norum  ? 

TERTIA  SPECIES. 

Febris  lenta  nervosa . 

Obs.  i,a  Adolescens,  cum  vix  attigisset  quindecim  annos  citissi- 

me  adolevit  et  ad  altitudinem  sex  fere  pedum  subiti  pervenit.  Inde 
debilis  admodum  factus,  sustinendo  vel  levissimo  labori  impar,  mo¬ 
tuum  impotens,  cibos  non  appetens,  domi  remanebat.  Aliquanto 
post  invadit  febris  cum  dolore  vago  epigastrii  thoracisque ,  vel  po¬ 
tius  earum  obtusa  sensilitate,  pulsu  tardo  debili,  alvi  strictura,  lin¬ 
gua  alba  humida,  inappetenti^ ,  rara  siti,  atonia. 

Decurrit  morbus  quindecim  diebus  et  benigne  solutus  fuit.  (Gil- 
christ .  J 

Obs.  Puella  3o  annos  nata  ex  moerore  incidit  in  morbum. 
Continuus  ei  capitis  dolor ,  musculorum  cervicalium  tensio,  nocte 
somnia  territantia,  motus  tremuli  ac  subsultus  membrorum,  caloris 
frigoris  aestuumque  ad  faciem  alternae  vices,  variae  mutationes  rit li¬ 
mi  ac  frequentiae  pulsuum  ,  ructus ,  flatus  haud  rari  ,  deperditus 
appetitus,  dolores  vagi  erratici  quarumdam  partium.  Opio  rite  ad¬ 
hibito  cessit  morbus  a  i5.°  ad  10 .um  diem  .  (  Robert  With.  ) 

(Duo  luculentissima  refert  exempla  celeb.  Pinei ,  in  sua  Medie,  clin.) 

Ergo  ad  caracteres  deveniamus. 

Prcedisposilioncs .  Constitutio  debilis  ,  spasmodica  ,  hypochon¬ 
driaca,  hysterica,  melancholica.  Adolescentia,  pubertas,  sexus  se- 
quior  ,  chlorosis,  catameniorum  cessatio. 

Causce  occasionales.  Morales  aut  physicae  debilitantes.  Moerores, 
languor,  inedia  diu  experta,  reconvalescentia  dubia  sive  ab  imbe¬ 
cillitate  propria,  sive  a  medicatione  praepostera  ,  medicamentorum 
abusu  maxime  cessantibus  menstruis  ;  vita  inexercitata  ,  lucubratio¬ 
nibus,  vigiliis  obruta,  onanismo  consumpta. 

Symptomata.  Initio,  angor,  morositas,  somnolentia,  inquietudo 
vaga,  horripilationes  leves  incipientes  a  pedibus  deln  ad  alias  cor¬ 
poris  partes  excursantes,  desipientia  quaedam,  idearum  incohaeren¬ 
tia,  vertigines,  quandoque  tamen  judicium  sanum,  distinctae  idea?, 
inappetentia ,  anorexia,  rara  aut  nulla  sitis,  pulsus  lentus,  frequen- 
tior  sub  Yespere. 

Dein  post  quinque  vel  sex  dies  summe  saevit  morbus.  Varius, 
anomalus,  multoties  iteratus  calor  die  noetuque  ,  paroxysmi  irregu- 

lares  ,  pallida  decompositaque  facies  ,  subinde  caloris  afflatus  ad 

vultum,  exinde  rubor  congestionisque  signa ;  interea  narium,  au¬ 
rium,  tboracis,  extremitatum  perfrigeratio ,  lingua  madens,  muco 
albido,  subflayo,  obducta ,  quandoque  et  repente  intense  rubra;  com¬ 
pressio  regionis  epigastricae  ,  thoracis  spasmodica  contractio,  tetanos 
partialis  aut  convulsiones;  urina  clara,  tenuis,  quanddque  turbida 
absque  sedimento;  sudores  vagi,  frigidi,  fugaces;  mussitatio,  lipo- 
thimiae  morte  proxima;  pulsus  inaequalis  ,  varius,  tremulus,  inter¬ 
mittens.  Terminatur  ut  plurimum  morbus  affectione  carotica ,  apo¬ 
plexia  ,  universi  corporis  convulsionibus  a  i5.°  ad  2 i.“ra  diem.  Ra¬ 
rissime  excurrit  ad  35.nm  vel  4o.um  diem.  Eaque  varietas  Jurationis 
pendet  a  viribus  aegri  vel  ab  intensitate  causarum. 

Differt  ab  hectica  quia  causae  producentes  lentam  nervosam  agunt 
sensim  sine  sensu  absumendo  vires  nec  viscera  laedunt.  Complica¬ 
tur  cum  anterioribus  febribus. 

Ergo  datur  tertia  species  febris  lenta  nervosa. 

QUARTA  SPECIES. 

Febris  cerebralis . 

Unicum  hujus  exemplum  extat  apud  autores ,  scilicet  in  pyreto- 
logia  illustrissimi  Selle. 

Obs.  i.a  Vir  quidam  a  prima  juventute  sua  haemorrhagiis  per  na» 
res,  perque  vasa  haemorrhoidalia  laborabat,  etc.  (Pyret.  rudiin.  p.  3 26, 
Amstelodami ,  1787.)  Cumulantur  ver b  historiae  in  Medie,  clin.  Pinei» 

Obs.  2.a  Fcemina  septuagenaria  jam  h  juventute  plures  arthriti¬ 
cos  insultus  perpessa  et  k  pauco  tempore  insuper  hemiplegia  labo¬ 
rans  symptomatibus  gastricis  afficitur. 

Ab  ingressu  occurrunt  caracteres  febris  ataetse  sporadicae.  Vultuosa 
facies,  fixus  intuitus,  oculi  prominentes ,  nunc  impossibilis  articulatio 
vocum ,  nunc  demissa  vox ,  contractio  involuntaria  musculorum 
brachii  sinistri, 

£.°,  3.°  q.  die  opistotonos  ex  intervallis.  Pulsus  nunc  febrilis, 
nunc  minime. 

8.°  et  seqq.  symptomata  omnia  febris  atache  sporadicae.  Quolibet 
sub  vespere  exacerbatio  f  ad  congestionem  in  encephalum  omnia 
vergebant. 

12,°  Obiit. 

Per  totum  morbi  de  cursum  anomalus  variusque  calor  durati  on  e , 
intensitate,  distributione,  reditu,  nunc  respiratio  suspiriosa,  nunc 
naturalis;  nunc  demissae  voces,  nunc  aphonia. 

Ostendit  autopsia  utrumque  ventriculum  encephali  sero  refertum 
(ex  Medie,  clin.). 

Erg6  more  atactarum  decurrebat  morbus  iste,  aliunde  vergebant 
omnia  ad  congestionem  cerebri.  Ergo  nec  erat  febris  atacta  simplex, 
nec  simplex  apoplexia.  Ergo  potest  considerari  ut  species  peculiaris. 

Ergo  datur  quarta  species.  Febris  cerebralis  atacta. 

Hujus  dispositiones  aut  causce  varice  :  Moerores  alti,  ab  inquiete 
otium,  tendentia  ad  soporem  apoplexiamque,  praegressae  paralysis, 
hypocondria  ,  arthritis  erratica,  insipientiae  quidam  status  habitualis, 
nec  tamen  infrequens  apud  pueros. 

Symptomata.  Ut  plurimum  primis  diebus  incertus  vagusque  hujus 
morbi  decursus ,  insignitusquandoque  symptomatibus  gastricis ,  hujus 
vero  evolutio  insignita  cephalalgia  levi ,  idearum  confusione  ,  stu¬ 
pore,  pulsus  anomaliis,  respirationis,  caloris;  interdum  convulsio 
tensiove  tetanica  fugaxque  quarumdam  partium,  interdum  affectio¬ 
nes  nervosae  variae;  caecitas,  .surditas,  aphonia,  intuitus  stupidus  vel 
extinctus,  facies  intense  rubra  cum  signis  congestionis  maxime  in 
paroxismis  irregularibus,  coma  vel  carus  quandoque  morbum  solvit. 
Decurrit  morbus  14  diebus,  v 

Q  V  I  N  T  A  SPECIES. 

Febris  atacta  complicata . 

Potest  quadruplex  anterior  species  complicari. 

Cum  symptomatibus  angiotenicis.  (  Dehaen ,  t.  9,  cap.  19.^) 

Cum  S37mptomatibus  gastricis.  (  Finhe  ^  de  Morbis  biliosis.  ) 

Cum  symptomatibus  mucosis.  (W aglcr ,  Stoll,  anno  1777^ 

Cum  symptomatibus  adynamicia.  (  Letsom ,  Jdchsofi ,  Trous  se  t .) 
et  ea  complicatio  est  typhus. 

Cum  phlegmasiis  quocjue. 

Ergo  datur  quinta  species.  Febris  atacta  complicata. 

Ex  iis  coalescit  febris  a  tactae  continuae  genus. 

Genus. 


Symptomata  nervosa  seu  spasmodica  varia;  pulsus,  caloris,  res¬ 
pirationis  ,  sensuum  aut  intellectus  functionum  anomaliae  tum  in 
successione  aut  duratione  tum  in  intensitate  aut  in  imminutione 
earumclein  laesionum. 

2.0  Dantur  febres  atactae  periodicae. 

Prae  omnibus  nosci  debent  hi  morbi.  Eorum  caracteres  obvii  , 
distincti,  simplices;  certissima  curatio  bina  rite  adhibito,  morte 
autem  solutio  ni  succurrat  ars  naturae. 

Occurrunt  sub  typo  tertiano  simplici  vel  duplici,  quotidiano  quan¬ 
doque  ,  rarissime  quartano,  remittente,  intermittente;  non  typo 
quidem  sed  peculiari  quodam  ac  praevalenti  symptomate  notabiles  ac 
distinguendi. 

De  iis  scripserunt  Salius >  Mercatus ,  Heredia  ,  Morton.  Et  saeculo 
proxime  elapso,  Torti  ,  Wcrlhof ,  Senae ,  Cleghor  ,  Medicus  , 
Lauter ,  nuperrime  Alibert ,  in  sua  de  Febribus  intermittentibus 
a  tactis  luculentissima  dissertatione. 

Horum  autem  genera  cluo  :  remittentes,  intermittentes. 

Dantur  i.°  remittentes  atactae  :  quarum  duae  species;  tritophya, 
tetartophya. 

Nonnisi  denominatione  distinguuntur  eae  febres  a  malignis  sub¬ 
intrantibus  ,  sub  continuis ,  continuis  cum  typo  quotidiano,  tertiano, 
quartano  autorum. 

A  typo  aut  a  symptomate  praevalenti  non  possunt  deduci  speciei 
caracteres,  nam  sunt  totidem  varietates  aliae  in  alias  facile  mutabiles, 
quin  in  eodem  subjecto  per  totum  morbi  decursum  interdum  etiam 
coexistentes.  Sic  casu  4.0  notat  Lauter  remittentem  duplo  tertianam 

cujus  accessiones  peripneumonia ,  pleuritide,  delirio  ,  singultu,  vo¬ 
mitu,  tenesmo,  insigniebantur. 

Igitur  ex  historiis  singularum  remittentium  duas  species  efforma- 
bimus  unam  pro  quotidianis  et  tertianis  quia  respectu  ataxiae  non 
satis  discriminantur  inter  se,  alteram  pro  quartanis  quia  sua  frequenti 
peculiarique  cum  laesionibus  organicis  viscerum  consociatione  k  ter¬ 
tianis  et  quotidianis  valent  putissimum  distingui* 

PRIMA  SPECIES. 

Hem  it/ens  febris  at  acta  tertiana  ( triteeophja. )  (  S-au  vages.) 


Hippocrates  eas  observavit,  sic  enim  ille  de  intermittentibus  :  ma~ 
lignee  fiunt  et  ad  morbos  acutos  deveniunt.  Popular.,  lib  7,  et  in 
descriptione  morbi  Pjtbionis  febrem  duplo  tertianam  continuam 
agnoscit  oculatissimus  professor  Pineh 

Obs.i.  In  Thaso  Pythionem.  .  .  ex  lassitudinibus  et  laboribus  et 
pravo  victu,  rigor  magnus  et  febris  acuta  corripuit,  etc.  Hippocr .  ? 
Epid. ,  lib.  3,  sect.  3,  aegr.  3. 

Aliam  celeb.  Torti  historiam  juvat  proferre. 

Obs.  11.  Vexabatur  tertiana  duplici  insigniter  continua  D.  Lucretia 
septimum  agens  gestationis  mensem.  In  ipso  morbi  statu  advocatur 
Torti  qui  licet  accedat  hora  majoris  remissionis  invenit  tamen  aegram 
intense  febricitantem ,  ipsique  astantes  asserunt  eam  vere  tunc  tem¬ 
poris  melius  se  habere  ac  alio  quovis  tempore.  Asserunt  etiam  febrem 
qualibet  nocte  cum  sensibili  et  manifestorigore  exacerbari  :  mane  redit 
ipsique  narratur  exacerbationem  illam  quae  admodum  intensa  vere 
observabatur,  invasisse  cum  manifesto  rigore  ac  frigore  intermitten¬ 
tium  more.  Huic  innixus  assertioni  corticem  proponit  statim  ac  aliqua 
fiat  exacerbationis  remissio  propinandum. 

Mane  sequenti  consuetum  rigorem  ea  nocte  passam  fuisse  aegro¬ 
tantem  asseverabant  astantes.  In  os  ipsius  indidit  ipse  Torti  copiose 
subsidentiam  pulveris  peruviani  pauco  liquore  saturatam.  Renuit 

bibere  quod  remansit.  Quia  tamen  assumpserat  insignem  portionem» 
intra  duos  vel  tres  dies  oblitteratis  statim  exacerbationibus  invita  , 
ut  ita  dicam,  sanata  est,  dissipatisque  sensim  paulo  post  minutio¬ 
ribus  febris  reliquiis  ad  partum  naturalem  quoque  feliciter  perducta. 
(  Torti ,  obs,  xiv,  sub  continua  malignans.  ) 

Nunc  semotis  varietatibus  assignandi  praecipui  caracteres. 

P rcedispositiones :  aetas  adulta  ,  maxime  senectus,  constitutio  quae¬ 
vis  debilitata. 

K 

Caiisce  occasionales  :  maerores  alti ,  continui ,  nimia  venus  ,  nimia 
studia,  nimia  frigora,  praeprimis  effluvia  e  stagnis,  lacubus ,  locis 
paludosis ,  nostalgia  quoque. 

Symptomata  :  continuus  tenor  symptomatum  febrilium  id  est  , 
sensus  caloris,  pulsuum  frequentiae  ,  anorexiae,  etc.,  eum  reditu  ac¬ 
cessuum  frigoris  et  caloris  periodico,  irregulari  tamen  et  insignito 
nervoso  quodam  et  intensiori  symptomate  ,  horumque  peculiarium 
accessuum  reditus  regularis  vel  non. 

Ergo  datur  i.a  species.  Febris  atacta  remittens  tertiana. 

%  •  '  •  »  1 . 

SECUNDA  SPECIES. 

Febris  atacta  quartana  ( tetartophya.  )  £  Sau vages.) 

Hanc  observarunt  perpauci;  observationes  autem  haud  absolutae, 
notitia  enim  hujus  perdifficilis,  consociatur  ut  plurimum  laesionibus 
organicis,  inde  varietates  plurimae,  inde  species  indeterminata  donec 
exactissimae  historiae  et  extispicia  apertam  eam  nobis  faciant. 

Hujus  tamen  exemplum  Lauter  suppeditat. 

Obs .  Homo  36  annorum  macilentus  varias  affectiones  jam  expertus , 
vitiatio  regimine  correptus  fuit  frigoribus  caloribusque  erraticis  cum 
molestia  ventriculi ,  anxietate  ,  nausea. 

Sumpsit  pilulas  drasticas  inde  copiose  ac  pluries  dejecit  ex  alvo, 
inde  etiam  deperditus  appetitus,  prostratio  virium,  sitis  intensa, 
tussis  sicca ,  calor  urens. 

4-°  die.  Circa  vesperas  anxietates  maximae,  horripilationes,  vo¬ 
mitus  suflavi,  dejectiones  frequentissimae ,  tussiendi  conatus. 

Crastino  mane  vidit  eum  Lauter ,  pulsus  erat  frequens  ac  debilis, 
respiratio  cita  et  ardua,  dejectio  animi  maxima,  tussis  sicca,  diar- 
rhaea  cholerica,  tempora  collapsa  ,  aspectus  luridus,  morosus,  con- 
tinui  sudores,  dolor  et  quasi  ulcerationis  sensus  in  tubo  intestinali, 
binis  diebus  remissio  manifesta  :  emendantur  dejectiones ,  tussis,  sitis, 
sensus  ulcerationis  intestinorum. 

8.°  die.  Accessio  ad  summum  saeviens,  soluta  lateritio  lotii  sedi¬ 
mento»  Assumpto  hinate  subsequens  paroxismus  multo  mitior  ,  vo¬ 
mitus  nulli,  nullae  dejectiones, moderata  omnia,  tussis,  sitis,  anorexia , 
calor ,  sudor,  etc.  (  Lauter.') 

Ergo,  hujus  dispositiones  et  causce  /  eaedem  ae  praecedentis. 

Symptomata  :  Eadem ;  verum  laesio  si  mu  Ita  ne  a  aut  affectio  quae;, 
dam  chronica  viscerum  abdominalium. 

Historiae  hujus  haud  absolutae.  Facta  desiderantur  et  extispicia. 

Ergo  2.a  species  indeterminata  manet.  Remittens  atacta  quartana* 

Genus. 

Febris  continua  ,  reditus  regularis  vel  non  accessuum  absolutorum 
insignitorumque  symptomatibus  nervosis  seu  spasmodicis  maxime 
saevientibus  qualia  notantur  in  decursu  febris  atactae  continuae. 

2.0  Dantur  febres  intermittentes  atactae  quarum  duae  species. 

Earum  species  duas  agnoscimus  quemadmodum  de  1  emittentibus 
supra  expositum  et  iisdem  rationum  momentis, 

PRIMA  SPECIES. 

Tertiana  intermittens  atacta. 

i 

Tertianarum  simplicium  aut  duplicium  atactarum  adeo  notae,  adeo 
luculenter  ac  methodice  distributae  sunt  historiae  in  operibus  Torti > 
WerLhojj  Pinei ,  Alibeit ,  ut  eos  fontes  monstrasse  satis  nobis  esse 
videatur. 

Deveniamus  ad  caracteres. 

P  rccdispositiones  :  eaedem  toties  decantatae. 

Causce  occ.  :  Habitatio  prope  paludes  in  locis  insalubribus. 

Symptomata  :  intermissio  symptomatum  febrilium  cum  reditu 
periodico  quorumdam  accessuum  integrorum,  insuper  insignitorum 
symptomate  quodam  vehementi  pernicioso  ,  ac  praevalenti.  Hi  ac¬ 
cessus  singulis  aut  alternis  diebus  redeuntes.  Insigniri  adhuc  et  im 
cedere  possunt  insidiosis  ac  ementitis  formis  ,  dolore  nephritico  , 
assultu  epileptico  ,  convulsionum  ,  asthmatis  periodici  aut  hydro- 

Ergo  datur  i.a  species.  Febris  atacta  intermittens  tertiana» 

SECUNDA  SPECIES, 

Quartana  intermittens  atacta , 

De  ea  eadem  dicantur  ac  de  remittente  quartana.  Rarissimae  obser¬ 
vationes.  Unicum  hujus  extat  exemplum  in  opere  celeberrimi  Torti . 
Hanc  etiam  observavit  sed  non  annotavit  illustrissimus  praeses  noster 
II alie*  Stupor,  sopor,  subdelirium  notabantur  et  increscebant  perni¬ 
ciose  admodum  de  accessu  in  accessum.  In  apyrexia  autem  nulla 
aderat  sanitatis  laesio,  nulla  recordatio  praegressi  periculi,  nec  etiam 
morbi  conscia  mens  ullatenus  ;  morbum  cortice  profligavit  professor 
Halle  intra  quartam  et  quintam  accessionem. 

Hujus  subjectum  erat  octogenarius  vir  atque  commendatissimus 
professor  physices.  Haec  ad  convictionem ,  non  satis  ad  descriptio¬ 
nem  valent.  Ergo  hujus  deficit  caracter. 

Genus . 

Febres  intermittentes  insignitae  symptomate  nervoso  intensiori  vel 
larvatae  schemate  insidioso  morbi  acuti  aut  phlegmasiae. 

Iis  septem  assignat  verietates  sub  nomine  speci  erum  celeberrimus 
Torti  quas  hic  delineare  juvat. 


phobiae 

1. a  Varietas.  Cholerica  dj^senterica. 

Dejectiones  copiosae  ,  acres  ,  rectum  exfoliantcs ;  nausea  ac  vo¬ 
mitus,  anxietates  praecordiorum,  oculi  excavati,  facies  hippocratica 
durante  paroxismo,  in  intermissione  nihilhorum. 

Si  dysenterica  sit.  Mucositates  cruentatae,  singultus,  pulsus  de¬ 
bilis,  insensilitas ,  infestat  in  locis  paludosis. 

2. a  Varietas.  Subcruenta  atrabilaris. 

Durante  accessione  dejectiones  lotis  carnibus  haud  absimiles  vel 
instar  fluxus  hepatici,  copiosae,  frequentes,  pulsus  parvus  frigidus, 
sudor,  perfrigeratio  extremitatum. 

Si  sit  atrabilaris.  Sub  finem  dejectiones  nigrae  velut  a  concreto 
sanguine. 

3. a  Varie  tast  Cardiaca. 

Morsus  acerrimus  ventriculi,  deliquia  ,  anxietates ,  suspiria  longa, 
planctus  amari. 

4.  <3  Varietas.  Diaphoretica. 

Ineunte  accessu  horrores  circa  lumbos,  sudores  immaturi,  fri  gidi, 
minime  levantes  e  contra  nocentes.  Pulsus  magis  ac  magis  febrilis, 
atonia  tegumentorum. 

h.a  Varietas.  Syncopalis. 

Syncope  primitiva  absque  dolore,  absque  causA  cognita  initio  ac¬ 
cessus  vel  levissimo  motu. 

6. a  Varietas.  Algida. 

Hora  invasionis,  algor  lethalis.  1 A  accessione  a  pedibus  ordiens  et 
ad  tibias  assurgens ;  ad  crura ,  3.a  ,  4»a  abdomen  et  enecans. 

7. ^  Varietas .  Lethargica. 

Ineunte  accessu  sopor  e  quo  vix  excuti  potest  aeger ,  memoriae 
oblitteratio,  debilitas.  Durante  accessu,  status  comatosus,  linguae 
paralysis  ac  titubatio,  'oblivio,  dejectiones  involuntariae,  delirium , 
convulsiones,  aphonia  ,  surditas  ,  insensilitas,  facies  hippocratica. 

Iis  subjungimus  aliam  observatam  a  prof.  Pinei ,  descriptam  ab 
ejus  discipulo  Alibert,  quae  dicitur  delirans. 

8. °  Varietas,  delirans. 

Delirium  enascens,  increscens,  decrescens,  in  principio,  decursu, 
fine  accessionum.  Symptomata  secundaria,  sudores,  excretio  lotii 
involuntaria,  sitis  urens,  cutis  calor,  etc.  ,  cmnimode  variantia. 

Epidemice  autem  grassantur  remittentes  et  intermittentes  ataetae  , 
funestissimae  admodum  sunt,  statim  ab  insultu  plurimos  sternunt. 

Complicantur  etiam  cum  aliis  febribus.  (  Lanci zi ,  Ramazzini , 
Sarcone ,  L  au  ter. )  Ex  associatione  idearum  ordo  coalescit. 

Ordo . 

Ergo  iste  ordo  continet  febres  continuas  ac  periodicas,  remittentes, 
intermittentes.  Earum  causae  physicae  aut  morales  externae  aut  in¬ 
ternae  debilitantes  sunt.  Earum  caraeteres  constant  anomaliis ,  spas¬ 
mis,  inaequali  variaque  caloris  sensilstatisque  distributione;  nunc 
sopore,  nunc  delirio;  nunc  imminuta,  nunc  adaucta  nimis  visus, 
auditus  energia;  pulsu  nunc  debili,  depresso,  tardo,  tactum  fu¬ 
giente,  nunc  cito,  frequenti,  motibus  convulsivis  aut  tensione  teta¬ 
nica  musculorum ;  facie  cadaverosa.  Grassantur  sporadice  ,  ende¬ 
mice,  epidemice. 

Corollarium.  Erga  si  attendatur  ad  praedispositiones,  causas, 
symptomata,  extispicia;  nonne  demonstratur  harum  causam  imme¬ 
diatam  esse  impressionem  deleteram  aut  sedativam  directam  in 
originem  nervorum  quae  suspendit  eorum  influxum  aut  abnormem 
reddit,  inde  congestiones  aut  effusiones  in  encephalo;  inde  etiam 
nomen  atactarum  febrium. 

Ergo  dantur  febres  ataetae,  aliunde  continuae  ac  periodicae. 

Ergo ,  etc. 

Prognosis .  Terminantur  ut  plurimum  morte  sporadicae ,  lentae, 
contagiosce,  cerebrales.  Remittentes  autem  ac  intermittentes  kinate 
rite  praescripto  certissime,  optatissime,  curantur. 

Curatio .  Tonicis  amaris ,  antispasmoclicis,  vesica  tori  is,  excitantibus, 
omnimode,  rite,  tempestive  usurpatis. 

In  intermissione  remittentium  aut  intermittentium,  cortex  peru- 
vianus  cito,  necessario,  large  propinandus,  solus  vel  sociatus. 

Ordo  vi.  Adenonervosarum  febrium. 

(  Nervosa  symptomata  et  affectio  simultanea  glandularum .  ) 

In  iis  est  svderatio  virium. 

4 

Ordines  jam  quinque  rapido  cursu  perlustravimus  unum  ante 
alium  minime  collocantes  prout  menti  occurrebant;  verum  atten¬ 
dentes  in  iis  distribuendis  ad  eorumdem  varios  simplicitatis  gradus 
gradibus  variis  conatuum  naturae  ac  virium  insignitos  ,  eaque  consi¬ 
deratione  posuimus  in  extremo  limite  febres  adenonervosas  omnium 
ferocissimas  atque  exitiosissimas.  Ad  institutum  nostrum  redeamus. 

Prop .  Datur  febris  adenonervosa  continua  duplici  specie ,  sim¬ 
plici,  complicata,  constans. 

Licet  per  integram  temporum  seriem  singulas  mundi  partes  succes¬ 
sive  peragraverit  pestis  funestissima  lues;  nonnisi  proxime  mox  elapso 
saeculo  hujus  notae  genuinae,  fixae  determinataeque  sunt.  Antea  ut 
plurimum  promiscue  confundebatur  cum  febribus  pessimi  moris  po¬ 
pulariter  grassantibus,  at  vero  sagacisini  viri  Diemerbroech ,  Samoe- 
lowitz  >  Mertens  ,  Bertrand ,  et  nuperrime  multiplici  titulo  noster 
Desgenettes  hujus  effectus  testes  impavidi  pedetenlim  observarunt, 
graphice  delineaverunt,  hujusque  historiam  veracitate,  eruditione, 
concisione  fecerunt  omnimode  absolutam.  Quorum  testimonia  quo¬ 
niam  potis  est  in  ipsis  consulere  fontibus  aut  in  nosographia,  satis 
erit  indicasse. 

Verum  quod  aeque  omnibus  non  notum,  epistolarium ,  inter  ce¬ 
leberrimos  professores  Pinei  ac  Desfontaines  juvat  hic  patefacere 
commercium. 

Aderat  Tunetis  regius  professor  Desfontaines  cum  navis  quidam 
ab  Alexandria  redux  pestiferos  quosdam  in  littus  evomuit  quorum 
alii  interiora  penetrarunt,  alii  Tunetis  remanserunt.  Mox  occurrerunt 
febres  pessimae  indolis,  calida  tempestas  erat,  et  exaestuante  coelo  len- 

tius  progrediebatur  lues  ac  clancularias  struebat  insidias.  Nec  mora : 
a  consule  gallo  accitus  Desfontaines  rogatur  ut  signare  velit  morbi 
caracterem,  cautis  cavendis  progreditur  ille  ad  examen  cujus  dia¬ 
rium  illustrissimo  Pinei  communicavit. 

PRIMA  SPECIES. 

Obs.  \.a  Medicus  Arabs  &  quatriduo  decumbebat.  Symptomata 
angiotenica  notabantur  ,  intense  rubebat  vultus.  Delirium,  summi 
angores,  convulsiones  faciei  et  oculorum  vexabant  aegrum.  Ab  ini¬ 
tio  bubo  latissimus  apparebat  in  inguine  dextro.  Obiit  y.°  die  (Des- 
fontaines .) 

Obs.  Foemina:  morositas,  dejectio  animi,  anxietas,  delirium. 
Bubo  latissimus  in  inguine.  Obiit  7.0  die.  ( id.) 

Obs.  3.a  Hujus  filia  acutius  percussa  fuit  bubonibus  axillaribus  , 
porotidibus  ,  facies  ei  pallida ,  decomposita ;  pulsus  vix  obvius  tactui  , 
obiit  statim  post  examen.  (  id.  ) 

Obs.  \.a  Juvenis  sex  fere  ab  horis  correptus  peste.  Motus  ac  sensus 
subita  atque  integra  abolitio ,  stupor,  anthrax  nullus.  Obiit  spatio 
2.4  horarum  quasi  syderatus.  (  id.) 

Obs.  5.a  Ancilla  cum  tumore  axillari  suis  muniis  vacabat  ,  ephe- 
mera  tantum  laboravit  ante  eruptionem.  (  Diemerbroeck  ) 

Ergo  ex  his  colligitur  pestis  caracter. 

Prcedispositiones .  Omnes  indiscrirainatim  corripit  debiles,  maxi¬ 
me,  pusillanimes,  timore,  moerore  labefactatos. 

Causcc  occ.  Ignotum  contagium  a  plagis  orientalibus  oriundum, 
subtile  admodum,  aestate  calida,  hieme  sicca,  mitescens  aut  delites¬ 
cens,  per  autumnum  saeviens  ferocius,  e  corporibus  pestiferorum 
emanans,  eorum  transpiratione ,  respiratione,  linteis  ,  vestimentis 
transmissum,  substantiis  villosis  inhaerens,  immersione  in  acetum,, 
iteratis  fumigationibus ,  insolatione  ,  immediato  et  continuo  aeris 
contactu  haud  aegre  neutralisandum ,  facillime  S3 sterna  lymphaticum 
permeans,  peculiarius  afficiens  glandulas,  textile  cutaneum,  raro 
admodum  viscera» 

Symptomata.  Triplici  manifestatur  form4  vel  varietate,  seu  tri¬ 
plici  incedit  gradu.  Juxta  sagacissimum  Desgenettes . 

i  .us gradus.  Pjrexia  levis  absque  delirio,  bubones.  Facile,  prompte, 
fere  sanantur  omnes. 

2..us  gradus.  Pyrexia,  delirium,  bubones.  Remissio  delirii  et  py- 
l  exiae  versus  5.ani  diem.  Utriusque  solutio  die.  Sanantur  plurimi. 

3.us  gradus.  Pyrexia  ,  delirium  ,  ingens ,  bubones  ,  carbunculi , 
petechiae  solitarii  vel  confluentes.  Remissio  vel  mors  a  3.^  ad  4.  m 
sextamve  diem.  Symptomata  atactarum  febrium  sed  intensiora,  ra¬ 
rissimi  evadunt. 

Ergo  datur  prima  species.  Adenonervosa  continua  simplex. 

A 

SECUNDA  SPECIES. 

Tebris  adenonervosa  complicata . 

Complicari  potest  pro  circumstantiis  temporum  seu  constitutioni^ 
individuae  cum  angiotenica  febre,  gastrica,  adynamica,  ete. 

Erg6  datur  secunda  species  febris  adenonervosa  continua  com¬ 
plicata. 

Q.  An  remittens  febris  adenonervosa  ? 

An  intermittens  eadem  ? 

Genus. 

Febris  perquam  contagiosa  prseprimis  in  quibusdam  anni  tem* 
poribus,  transmissio  contagii  ab  aegrotantium  aut  objectorum  ipsis 
famulantium  contactu,  eruptio  bubonum  , carbunculorum ,  petechia- 
rum  coloris  intensi  vel  luridi  et  in  3.°  gradu  atacta  symptomata. 
Ordinis  caracter  idem  ac  generis. 

Ordo , 

Ergb  iste  ordo  continet  febres  continuas.  Deficiunt  observata  de 
remittentibus ,  dubia  sunt  et  rara  quae  de  intermittentibus,  debentur 

eae  febres  miasmatibus  subtilioribus  directe  transmissis  vel  ab  objectis 
aegro  famulantibus.  Sua  iis  miasmatibus,  affinitatis,  propagationis 
destructionis  media  peculiaria.  Iniissolitarievel  coadunatim  apparent 
bubones  ,  carbunculi  ,  exanthemata  ,  stipanturque  symptomatibus 
atactis.  Grassantur  epidemice  ,  citissime  ,  saevissime  ,  plurimorum 
stragem  struunt,  terrores,  horrores,  desperationemque  in  satellitium 
trahunt. 

Corollarium .  Ergo  si  attendatur  ad  causam,  scilicet  contagium , 
ad  exanthemata,  anthraces,  bubones,  etc.  quae  systematis  glandu¬ 
losi  laesiones  ostendunt  ,et  ad  symptomata  nervosa,  compertum  ma¬ 
net  hujus  febris  causam  proximam  esse  systematis  nervosi  et  glandu¬ 
losi  simukanearn  laesionem.  Inde  nomen  adenonervosarum  febrium. 

Ergo  dantur  febres  adenonervosse. 

Prognosis .  Si  fiat  reactio  fortis  in  miasmata  cito  sanatur  aeger  su¬ 
doribus  vel  phlcgmonibus  criticis.  Si  subito  suspendantur  vel  pro¬ 
cumbant  vires  subito  labitur  seger  in  stuporis  ac  insensilitatis  quemdam 
statum  et  moritur. 

Curalio .  Tonicis  amaris  aromaticis,  acidis  mineralibus,  kinate,1 
camphora,  topicis,  epispasticis  ,  vesicantibus ,  scillae  coctae  cataplas¬ 
matibus,  frictionibus  oleosis,  glacialibus. 


Classis . 


Hactenus  ostensum  fuit  quomodo  k  singularibus  historiis  ad  spe- 
cicrum  caracteres,  ab  iis  ad  genera  ,  a  generibus  ad  ideam  ordinis 
assurgatur,  nunc  demonstrandum  superest  quomodo  classis  idea 
comparatur.  Res  in  promptu  est.  Sufficit  affinitates  ordinum  inter  se 
colligere.  Sic  tractantur  omnes  historiae  naturalis  partes,  sic  uno 
contuitu  considerantur  quaecumque  ordinibus  communia  ,  sic  abs¬ 
tracta  quidem  sed  vera  febris  idea  coalescit  et  illustratur. 

Igitur  ex  ordine  sextuplici  exurgit  classis  febrium  essentialium 
quae  pendent  a  dispositionibus  tum  aetatis  tum  sexus  et  constitutionis 
peculiaris,  a  locis,  miasmatibus* statu  quodam  atmospberico;  oriuntur 

a  causis  tura  physicis  tum  moralibus;  grassantur  sporadice,  ende¬ 
mice,  epidemice,  lente  vel  acute,  continuo  tenore  vel  periodico, 
absoluto  aut  imperfecto  accessu  ,  varioque  pro  intensitate,  combi- 
natione  ,  successione  ,  continuatione  ,  reditu  ;  decurrunt  regulariter 
vel  inordinate,  felici  vel  infausto  exitu,  die  ut  plurimum  impari 
saepius  septennario.  Omnes  omnia  simul  oeconomiae  nostrae  syste¬ 
mata  afficiunt,  licet  aliae  alias  partes  peculiarius  afficere  videantur; 
inde  denominatio  ordinum  quae  nullatenus  hypothetica  sed  in  rerum 
natura  fundata,  ut  affatim  demonstravimus. 

Corollarium  generale . 

Ex  methodica  nosographia  febrium  sequitur  etiam  accurata  cu¬ 
randi  methodus,  circumscribunturqu  e  limites  medicinam  expectantem 
inter  et  activam,  idque  in  promptu  est,  si  conferantur  tres  priores 
ordines  cum  tribus  posterioribus.  In  his  adest  reactio  vitalis,  libera  , 
regularis;  sponte  sua  decurrit  morbus,  fixo  atque  statuto  tempore 
durat  atque  solvitur,  fausto  ut  plurimum  exitu ;  in  illis  vel  nulla  vel 
debilis  admodum  reactio  vitalis  observatur. 

Ergo  in  duas  principales  sectiones  dividi  possunt  febres  primitivae 
quarum  i.a  continet  febres  reactione  vitali,  libera,  regulari  nota¬ 
biles;  s.a  continet  febres  insufficienti ,  praepedita,  inordinata,  inter¬ 
dum  nulla  reactione  vitali  insignitas. 

In  prima  satis  est,  si  non  obstes  medicanti  naturae,  si  faveas  eni¬ 
tenti  ,  si  saeviora  symptomata  lenias  ,  si  singulos  morbi  gradus  , 
singulas  phases  varietatesque  sedulus  observator  attendas.  In  secunda , 
deficienti  aut  insufficienti  naturae  opituleris  oportet,  eam  excites, 
stimules,  hujus  vices  suppleas  ,  evaganlem  reducas,  sustineas  laban¬ 
tem  ,  omniaque  in  ordinem  ac  aequilibrium  restituas. 

Erg6  ex  nostra  classificatione  enascuntur  ideae  distinctae,  certae, 
fixae;  nec  dici  potest  de  arte  nostra  eam  constare  inani  medicamen¬ 
torum  apparatu. 

HIPPOCRATIS  A  P  HORIS  MI. 

i. 

Concocta  medicari  atque  movere,  non  cruda,  neque  in  principiis, 
modo  non  turgeant.  Plurima  vero  non  turgent.  [  Sect.  i ,  aph.  22.  ] 

I  I. 

Lassitudines  spontaneae  morbos  praenuntiant.  [Sec.  11,  aph.  5.] 

I  I  I. 

Non  febricitanti  cibi  fastidium  ,  oris  ventriculi  morsus,  vertigo 
tenebricosa , oris  amaritudo,  purgatione  per  superna  opus  esse  signi¬ 
ficat.  [Sect.  iv,  aph.  17.] 

I  V. 

Non  febricitantibus  si  tormina  adsint  et  genuum  gravitas  et  lum¬ 
borum  dolor ,  inferna  purgatione  opus  esse  significat.  [  Sect.  iv , 
aph.  20.] 

y. 

Tertiana  exquisita  septennis  ad  summum  circuitibus,  judicatur, 
[  Sect.  iv  ,  aph.  59.  ] 


/ 


